Popović imun na istragu u slučaju MINEL, tužilaštvu kriva policija - Radio Košava\nPopović imun na istragu u slučaju MINEL, tužilaštvu kriva policija\nMreža za istraživanje kriminala i korupcije (KRIK) objavila je da je ministar za inovacije i tehnološki razvoj Srbije Nenad Popović doveo do stečaja privatizovanu fabriku „Minel Transformatori“ čime je stotine ljudi ostalo bez posla, ali još nije pozvan na odgovornost.\nNovinari KRIK-a i OCCRP-a (Projekat za prijavljivanje organizovanog kriminala i korupcije) pronašli su dokumenta koja otkrivaju na koje je načine Popović prekršio ugovor o privatizaciji „Minel Transformatora“, a koja pokazuju da „dok je ta kompanija tonula ka bankrotu, kompanije koje su vlasnički povezane sa Popovićem sklapale su poslove sa tom fabrikom“.\nKada su računi kompanije blokirani zbog nagomilanog duga, Popović je, kako se navodi, izašao iz vlasništva.\n„Iako se ugovorom obavezao da investira sedam miliona evra u proizvodnju, Popović to nije učinio, već je firmu zadužio.\nNije uplaćivao ni doprinose radnicima, niti isplaćivao dividende malim akcionarima“, piše KRIK.\nNavedeno je da je Popović pokušao je da kao investiciju predstavi to što vlasništvo nad dve hale za proizvodnju iz jedne od sestrinskih „Minel“ firmi prebacio na „Minel Transformatore“ i da se, takodje, ugovorom obavezao da će kompanija održati nivo proizvodnje električnih transformatora najmanje četiri godine, a da je u periodu od 2009. do 2012. godine proizvodnja je opala za 77 odsto.\n„Iako dokumenta Agencije za privatizaciju pokazuju da je Popović isplaćivao plate radnicima, on im nije u potpunosti uplaćivao penziono osiguranje.\nNa ovaj način, tokom njegovog upravljanja firmom, napravljen je dug prema PIO fondu od oko 840.000 evra“, piše KRIK.\nTe mreža je podsetila i da su radnici „Minel Transformatora“ pre sedam godina podneli krivičnu prijavu protiv Popovića za zloupotrebe u privatizaciji, ali da tužilaštvo još nije pokrenulo istragu, iako Agencija za borbu protiv korupcije na tome insistira.


Bivši pripadnici OVK (Foto telegraf.rs)\n"U koordinaciji sa drugim institucijama, odmah po saznanju da je iz sistema Interpola izbrisano više poternica za ratne zločine uložili smo žalbu zbog ovog čina", rekli su u MUP-u Srbije za Novosti.\nNovosti navode da su komandanti bivše OVK skinuti sa crvenih poternica Interpola mimo nadležne komisije te organizacije.\nLista je uključivala kosovske političke lidere i ličnosti koji su tokom sukoba 1998-1999. na Kosovu bili visoki komandanti OVK, preneo je Gazeta Ekspres.\nNovosti preciziraju da će međunarodni granični prelazi ubuduće i zvanično biti otvoreni Ramušu Haradinaju, ali i njegovim bliskim saborcima Hašimu Tačiju, Azemu Sulji, Šukri Buji, Ljirimu Jakupiju, Sulji Ćirićiju...


U napadu koalicionih snaga na Sanu ubijeno 14 ljudi\nU vazdušnom napadu koalicionih snaga predvođenih Saudijskom Arabijom na jemensku prestonicu Sanu poginulo je 14 ljudi, prema preliminarnim procenama, dok se, kako tvrde stanovnici tog grada, nastavlja kopanje po ruševinama.\nAlijansa predvođena Saudijskom Arabijom izvela je napade na Sanu koja je pod kontrolom Huta, nakon jučerašnjeg napada te militantne grupe na Ujedinjene Arapske Emirate, prenosi agencija Rojters.\nKoalicija je, takođe, saopštila da je presrela >> Pročitaj celu vest na sajtu Radio Televizija Vojvodine << osam dronova lansiranih juče ka Saudijskoj Arabiji.\nU jednom od vazdušnih udara na Sanu je pogođena kuća jednog bivšeg vojnog zvaničnika, koji je tom prilikom ubijen, kao i njegova supruga, njegov 25-godišnji sin, i drugi članovi njegove porodice i neke neidentifikovane osobe, naveli su za Rojters lekarski izvori i stanovnici.\nJemenska grupa Huti povezana sa Iranom je saopštila da je u napadu koalicije na stambeni kvart u Sani najpre bilo 12 mrtvih, uključujući žene i decu, 11 povređenih i da je uništeno pet kuća, izvestila je glavna lokalna televizijska kuća Al Masira TV.\nJemenske snage koje podržavaju Ujedinjeni Arapski Emirati pridružile su se koalicionim trupama koje se bore protiv pokreta Huta u području oko grada Mariba, koji se nalazi u samom središtu Jemena.


Home / VESTI / Vesti iz EU / BOLJOM SARADNJOM SVIH AKTERA U POLJOPRIVREDI DO USPEŠNIH PREGOVORA\nNacionalni konvent o evropskoj uniji (NKEU) je upravo koncipiran na primerima dobre prakse, a sa jasnim ciljem da osnaži i obezbedi komunikaciju svih navedenih aktera u poljoprivredi i ruralnom razvoju. Kada je reč o IPARD fondovima, ne sme se više kasniti u pripremi struktura za upravljanje tim sredstvima, te su neophodne hitne mere za stvaranje uslova za konačno korišćenje tih sredstava od strane poljoprivrednika. Ovo su glavni zaključci tribine „Kako do uspešnih pregovora u poljoprivredi – sektor stočarstva i voćarsva“ koju je Radna grupa Poljoprivreda NKEU održala u utorak, 27. septembra, u Valjevu.\nNa tribini, koju je organizovala ova Radna grupa NKEU koja prati pregovore za poglavlja 11 – Poljoprivreda i ruralni razvoj, 12 – Bezbednost hrane, veterinarska i fitosanitarna politika i 13 – Ribarstvo, u saradnji sa Regionalnom privrednom komorom Valjeva govorili su predstavnici Ministarstva poljoprivrede i zaštite životne sredine Kolinda Hrehorović i Tomislav Topalović, sekretar Udruženja za poljoprivredu, prehrambenu indusriju, vodoprivredu i šumarstvo RPK Valjevo Mirjana Đorđević-Gavrilović, saradnik Evropskog pokreta u Srbiji Bojan Živadinović i predstavnica asocijacije Plodovi Srbije Evica Mihaljević. Razgovor je moderirao koordinator RG NKEU Poljoprivreda Dragan Roganović.\nPredstavnici ministarstva najavili su brojne izmene zakonodavstva koje nalaže EU, a sagalasno Direktivi o Zajedničkoj organizaciji tržišta (direktiva 1308/2013).\nUčesnici tribine su naročito bili zainteresovani za ono što je do sada urađeno u nadležnom ministarstvu i koji su naredni koraci, a sa posebnim osvrtom na činjenicu kako to utiče na njihovo proizvodnju u sektorima voćarstva i stočarstva. Takođe učesnici su bili zainteresovani za moguću podršku ministarstva održavanju proizvodnje autohtonih i tradicionalnih vrsta. Oni su apelovali i na to da treba unaprediti komunikaciju između ministarstva i poljoprivrednih proizvođača o efektima i obavezama koje proizilaze iz procesa pregovora u sektoru poljoprivrede.\nPrema rečima Topalovića, za sve delove Akcionih planova predviđene su promotivne aktivnosti, te će tako javnost biti bolje informisana. „Sa tim još nije počelo jer Akcioni planovi i dalje nisu dostupni“, dodao je on.\nEvica Mihaljević iz asocijacije Plodovi Srbije apelovala je na to da prostora za greške u oblasti poljoprivrede nema i da je već dovoljno vremena izgubljeno. Istakla je problem kvalitetnog sadnog materijala, što je neophodno dodatno urediti, kako bi proizvodnja u sektoru voćarstva bila konkurentnija.\nMirjana Đorđević-Gavrilović iz RPK Valjevo predstavila je strukturu poljoprivrede proizvodnje regiona koji ova komora pokriva i istakla značaj izvoza proizvoda na različita inostrana tržišta poljoprivrednika iz ovog kraja. Ona je istakla važnost prilagođavanja standardima EU u proizvodnji u sektorima voćarstva i stočarstva.\nBojan Živadinović naglasio je da su poglavlja 11 i poglavlje 22 jedina koje dugoročno donose direktnu finansijsku podršku zemljama pregovaračima, te da predpristupne fondove moramo što pre da koristimo. „Ovo poglavlje zahteva reformu i drastične promene na bolje. Kako bi poljoprivrednici mogli da koriste ova sredstva, moraju da se udružuju. Poglavlja koja se tiču poljoprivrede su preširoka i kako bi se sve ispunilo u radu nadležnom ministarstvu moraju da pomognu poljoprivrednici i udruženja i organizacije koje se bave ovom oblašću. Definisanje Pregovaračke pozicije Srbije za ova poglavlja pravo je mesto da se poljoprivrednici uključe“, rekao je Živadinović i dodao da je NKEU dobar način za ostvarivanje komunikacije između poljoprvrednika i organizacija sa jedne strane i Ministarstva poljoprivrede i zaštite životne sredine sa druge.\nKada je o IPARD fondovima reč, ova Radna grupa NKEU pre više od godinu dana uputila je apel nadležnom ministarstvu, dobijen je odgovor nadležnih institucija i pokrenuto je pitanje zapošljavanja sa „mrtve tačke“, ali ipak je došlo do zaostatka u procesu akreditacije Agencije za plaćanje, kao jednog od ključnih uslova za početak korišćenja sredstava, a to je uslovilo dalje odlaganje raspisivanja prvog konkursa i početak korišćenja IPARD sredstava, podsetio je koordinator ove Radne grupe Dragan Roganović.\nTribina u Valjevu jedna je u nizu koju NKEU organizuje uz podšku Nemačko-srpske razvojne saradnje kroz program Deutsche Gesellschaft für Internationale Zusammenarbeit (GIZ) GmbH.


Zivot i stil - Utorak 18.02.2020 - 14:15\nU subotu od 17 časova Slobodan Trkulja „Balkanopolis“ organizuju koncert podrške Vuhanu, glavnom gradu kineske provincije Hubej, koji se bori sa koronavirusom. Koncert će se održati na Kalemegdanu na platou gde se održava Kineski festival svetla. Ulaz je besplatan.\nSlobodan Trkulja i „Balkanopolis“ FOTO: Live Production/Promo\nPre nego što se lampioni uključe i obasjaju Kalemegdan, 22. februara, počeće koncert podrške Kini za koju su Slobodan Trkulja i „Balkanopolis“ posebno vezani. Oni već godinama uživaju veliku popularnost u ovoj zemlji i jedni su od ambasadora kulturne razmene između Srbije i Kine.\nNastup će trajati oko 40 minuta, a počeće razvijanjem velikog transparenta na kojem će biti ispisane reči podrške Vuhanu.\nKineski festival svetla, pod pokroviteljstvom Vlade Republike Srbije, ambasade Narodne Republike Kine u Srbiji, Pokrajinske Vlade AP Vojvodine, Grada Beograda i Grada Novog Sada, oduševio je Beograđane i Novosađane, te je zbog velikog interesovanja u Beogradu produžen do kraja meseca, a u Novom Sadu do 23. februara.\nSaradnja sa „Rakuten Vajberom“, globalnom aplikacijom za razmenu poruka, omogućila je besplatne stikere kako bismo mogli da podelimo radost Festivala i u svakodnevnoj komunikaciji.


Duh Finske u Beogradu: Koncert muzike Jana Sibelijusa u Skupštini grada povodom 100 godina nezavisnosti : Nadlanu.com\nDuh Finske u Beogradu: Koncert muzike Jana Sibelijusa u Skupštini grada povodom 100 godina nezavisnosti\nObjavljeno 28. feb 2017. / 18:15:49\nDuh ove zemlje svojim muzičkim umećem mnogobrojnoj publici dočarali su Uki Ovaskainen, finski pijanista dobro poznat beogradskoj publici, Aneta Ilić, sopran, i Vuk Ovaskainen, violončelista.\nPozdravljajući prisutne na srpskom jeziku ambasador Finske Perti Ikonen istakao je da je stogodišnjica nezavisnosti inspirisala hiljade Finaca i prijatelja Finske da zajedno osmisle program ovog istorijskog jubileja, koji obuhvata više od 2.200 projekata.\n- Finski umetnici su imali ogroman uticaj na svet dizajna i muzike zbog čega smo želeli da pokažemo naše vrednosti u tim oblastima ljudima u Beogradu. U Muzeju primenjene umetnosti otvorena je izložba nordijskog stakla, dok će u aprilu, u Beogradu, održati koncert hevi metal bend 'Apokaliptika' - rekao je Ikonen.\nFinski ambasador otkrio je da se uspeh ove bogate evropske zemlje krije u svakodnevnom investiranju u ljude.\n- Finska investira u ljude, i to radimo u prethodnih 100 godina. Imamo veoma razvijeno školstvo, i naša deca dobijaju kvalitetno obrazovanje. Preporučujem da investirate u svoju decu i mlade. To je recept.\nPrema rečima finskog ambasadora cilj proslave jubileja je da se javnost upozna sa Finskom, njenom kulturom, vrednostima, društvenim životom kao i uspešnom saradnjom koja postoji između nordijskih zemalja, a koja može da bude primer ovom regionu.\nA upravo je atmosferu Finske, uživajući u poznatim notama Jana Sibelijusa, sinoć mogla da oseti publika na koncertu u Skupštini grada, koji je završen himnom Finlandija, koja je komponovana 1899. godine. Amasador Finske istakao je da je to tipična protestna pesma o slobodi i pravu na život, kao i da je osnovna poruka himne i danas relevantna.\nNakon koncerta kojem su prisustvovale brojne zvanice, među kojima je bio i ministar odbrane Zoran Đorđević, narodni poslanik Dragomir J. Karić, pomoćnik počasnog konzula Republike Belorusije u Beogradu Simon De Karić, predstavnici diplomatskog kora i drugi, upriličen je koktel.\nJan Sibelijus (1865- 1957) je centralna figura umetnosti 20. veka u Finskoj. Kao talentovani violinista i kompozitor, već je sa deset godina počeo da piše za ovaj instrument. Nakon kratkog pokušaja studiranja prava, Sibelijus je shvatio da će se u životu posvetiti muzici. Svoju muziku opisao je rečima: "Muzika počinje tamo gde mogućnosti jezika prestaju. Zbog toga i komponujem."


Banje u Srbiji :: Banja :: Srbija :: Banje Srbije\nSmatra se da Srbija leži na jezerima termomineralnih voda. Postoji preko 1000 izvora mineralnih voda i na njima je napravljeno preko 40 Banja. Banje su mesta okružena prirodnim lepotama i kulturno-istorijskim nasledjem. Banje su pogodne za turizam jer u njima možete boraviti i leti i zimi. Iako se vezuju za lečilišta i rehabilitaciju Banje Srbije sve više postaju mesta gde se možete zabaviti, odmoriti, kulturno uzdizati.\nBanjski turizam Srbija i lekovita svojstva\nTakođe Banje Srbije mogu mnogo toga ponuditi i onima koji tamo duže borave. Veoma su značanje Banjske terapije koje su idealne za prevenciju svih vrsta bolesti, pa vam pomažu da se oporavite, vratite svoje psihofizičko stanje, duhovne sposobnosti, odličnu formu i izgled. Banje Srbije svojim lekovitim svojstvima obnavljaju elastičnost kože i opuštaju mišiće. Sve terapije se izvode pod kontrolom specijalizovanog medicinskog osoblja.\nBanje Srbije su poznate i po dolasku brojnih sportista za vreme pripremnog perioda, jer se stalno ulaže u infrastrukturu Banja Srbije. Bilo da ste profesionalac ili rekreativac Banje Srbije vam pružaju brojne sportske aktivnosti i odmor, kako u zatvorenim dvoranama, tako i na otvorenim sportskim terenima: tenis, mini-golf, vožnja biciklom, trčanje, plivanje, fudbal, odbojka, rukomet, košarka.\nZdravlje - spa & wellness


Popadić: Uskoro početak rada na studiji o imunom odgovoru posle vakcinacije protiv korona virusa - Društvo - Dnevni list Danas\nPočetna » Vesti » Društvo » Popadić: Uskoro početak rada na studiji o imunom odgovoru posle vakcinacije protiv korona virusa\nPopadić: Uskoro početak rada na studiji o imunom odgovoru posle vakcinacije protiv korona virusa\nČlan Nacionalnog tela za imunizaciju prof. dr Dušan Popadić rekao je da će u Srbiji vrlo brzo početi provođenje studije „Vakseperejt“ kako bi se utvrdila kinetika imunog odgovora posle vakcinacije protiv korona virusa.\nPopadić je za današnje „Večernje novosti“ rekao da je Srbija uključena u taj projekat, sa 29 partnera iz 23 države.\n„Projekat će trajati 36 meseci, vredan je 12 miliona evra“, rekao je on.\nPopadić je dodao da će u Srbiji taj projekat voditi beogradski Medicinski fakultet, u saradnji sa Institutom za primenu nuklearne energije i Institutom za javno zdravlje „Batut“.\n„Uključićemo nekoliko stotina ispitanika, kako bismo utvrdili kinetiku imunog odgovora – to znači da ćemo znati kada se javljaju antitela posle vakcine, u kojoj meri i koliko zaštitni efekat traje“, objasnio je on .\nPopadić je rekao i da još uvek nije prošlo dovoljno vremena da bi se zaključilo koliko traje zaštita posle prve dve doze vakcine.\n„Pretpostavljam da se to vreme meri godinama i da će nas vakcina štititi 24 ili 36 meseci, s tim što će ta zaštita kod nekih trajati kraće, a kod drugih i duže“, rekao je on.


Poziv donatorima da Balkanu pomognu zbog izbeglica - 06.11.2015, Sputnik Srbija\nPoziv donatorima da Balkanu pomognu zbog izbeglica\nUNHCR je pozvao donatore da za Balkan izdvoje dodatnih skoro 100 miliona dolara pomoći tokom zimskih meseci kako bi se izbeglice zbrinule tokom zime. 06.11.2015, Sputnik Srbija\nvesti, svet, balkan, hans fridrih šoder, unhcr, region\n08:39 06.11.2015 (Osveženo: 03:35 26.08.2021)\n© AP Photo / Darko VojinovicIzbeglice na hrvatsko-srpskoj granici u blizini sela Babska\nUNHCR je pozvao donatore da za Balkan izdvoje dodatnih skoro 100 miliona dolara pomoći tokom zimskih meseci kako bi se izbeglice zbrinule tokom zime.\nPredstavnik UNHCR-a za Srbiju Hans Fridrih Šoderom kaže da će četvrtina tog novca pripasti Srbiji da bi mogli da se izgrade smeštajni kapaciteti koji će, ističe, biti privremeni.\nŠef UNHCR-a: Na Srbiji ne treba da bude sav teret izbegličke krize\n25 Septembar 2015, 09:32\nHans Fridrih Šoder je, gostujući na Radio-televiziji Srbije, rekao da UNHCR nastavlja sa pružanjem pomoći vladi u zbrinjavanju izbeglica.\n„Obezbeđeno je 40.000 ćebadi, 20.000 jakni i odeće za zimu, a s tim će se nastaviti. Glavni cilj je da se ojačaju objekti, da se pripremi nameštaj, stave grejna tela da bi izbeglice mogle da prežive u Srbiji“, rekao je Šoder.\nObjasnio je da će se izbeglice tokom zime malo duže zadržavati u Srbiji jer će im odlazak u zemlje EU zavisiti od vremena.\n„Treba da budemo svesni da postoji i mogućnost da se pojavi situacija da se zatvore granice. Želimo da pomognemo Srbiji da nijedna izbeglica ne bude ugrožena“, rekao je Šoder.\nIstakao je da su kapaciteti za smeštaj 3.000 ljudi nedovoljni i da je potrebno obezbediti veće kapacitete. Kako kaže, UNHCR razgovara sa vladom da se objekti koji su u državnoj svojini pripreme za smeštaj izbeglica.\nBerlin vraća „desetine hiljada“ lažnih azilanata na Balkan\n28 Oktobar 2015, 21:23\n„Većina ovih kapaciteta bila bi privremena“, rekao je Šoder.\nInače, Evropska komisija predviđa da još tri miliona migranata može da dođe u zemlje njene članice do kraja sledeće godine, iako su kapaciteti za njihov prijem već i sada na velikom testu.\nSrbija je obavestila Evropsku uniju da će pripremiti 3.000 dodatnih mesta za privremeni smeštaj izbeglica, pored već preuzete obaveze za 3.000 smeštajnih kapaciteta.\nHans Fridrih Šoder


Nikola Dragašević, direktor Sektora deviznih operacija NBS, rekao je da su devizne rezerve na kraju septembra dostigle rekordni nivo i u bruto i u neto iznosu.\n- Ukupne devizne rezerve iznosile su 16,8 milijardi evra, dok su preko 14,2 milijarde evra iznosile neto devizne rezerve zemlje i one su bile takođe na najvišem nivou otkada se mere, naveo je Dragašević.\nDodao je da je na povećanje deviznih rezervi najviše uticala aktivnost Narodne banke Srbije na međubankarskom deviznom tržištu, piše RTS.\n- To je najzdraviji način da povećamo naše devizne rezerve zato što ne podrazumeva nikakve obaveze NBS i Republike Srbije u budćnosti. Mi smo sprečavajući prekomerno jačanje dinara, preko milijardu evra kupili na međubankarskom deviznom tržištu, podigli tražnju i time podigli naše devizne rezerve koje predstavljaju neku vrstu bafera sigurnosti, odnosno odbrambenog sistema za potencijalne periode, ukoliko bude neke neizvesnosti u međunarodnom okruženju, kazao je Dragašević.\nGovoreći o štednji, Dragašević je naveo da je koncept štednje jako bitan za ekonomiju, pošto predstavlja bazu za kreditnu aktivnost i kreditni privredni rast, ali da ne spada u devizne rezerve zemlje.\n- Štednja, i dinarska i devizna, to je veoma važno pred Svetski dan štednje da naglasimo, kontinuirano raste iz godine u godinu. Dinarska štednja je ove godine dostigla i prestigla nivo od 100 milijardi dinara i prema poslednjim podacima iznosi 100,5 milijardi dinara u ovoj godini, povećana je osam procenata, naveo je Nikola Dragašević.\nDodao je da dinarska štednja raste bržim tempom u odnosu na deviznu štednju i da je gotovo za petinu više raste, pošto je, kako je objasnio, makroekonomski ambijent stabilan, ali i da zbog toga padaju kamatne stope na štednju i na kredite.


12, 5 miliona eura za drugu fazu HIV programa u BiH | manjine.ba\n20.03.2013. // Novosti // Nema komentara\nPredstavnici Globalnog fonda za borbu protiv AIDS-a, tuberkuloze i malarije iz Ženeve i Savjetodavnog odbora za HIV i AIDS u BiH potvrdili su danas, na sjednici Državnog koordinacionog tijela BiH za upravljanje programima tog fonda, u Sarajevu da je osigurano 12,5 miliona eura grant sredstava za BiH, a radi se o novcu za drugu fazu HIV programa koji implementira UNDP u naredne tri godine.\nZamjenica ministra civilnih poslova BiH Denisa Sarajlić-Maglić precizirala je da statistika pokazuje da BiH spada u grupu država s niskom prevalencom HIV/AIDS-a u odnosu na druge države.\nIpak, odobrena će sredstva, bez obzira na to, biti vrlo korisna u prevenciji kao i za druge aktivnosti koje prvenstveno provode nevladine organizacije u BiH na podizanju svijesti o toj bolesti i razumijevanju oboljelih, javlja Fena.\nJedan od najvećih grantova dosad\n”To je dosad jedan od najvećih grantova odobren jednoj od država u regiji i ponosni smo što smo, zajedno s UNDP-om, aplicirali za taj projekt” kazala je Denisa Sarajlić-Maglić.\nOznačila je to i kao pozitivan primjer dobre suradnje Savjetodavnog odbora koji je imenovalo Vijeće ministara BiH, Ministarstva civilnih poslova BiH, entitetskih ministarstava zdravstva i zavoda za javno zdravstvo u oba entiteta, kao i nevladinog sektora, Međureligijskog vijeća BiH koje je također bilo uključeno u izradu aplikacije, ali i akademske zajednice i UNDP-a koje je uspješno implementiralo prvu fazu tog programa i granta.\nPružanje pomoći rizičnim grupama\nIz Global fonda navode da će se tim novcem nastaviti pružanje pomoći rizičnim grupama poput injekcionih korisnika droga, muškaraca koji imaju seks s muškarcima, seksualnih radnika, te marginalizirane populacije, a fokus je i na prevenciji i na tretmanu.\nNešad Šeremet iz UNDP-a kaže da je u prvoj fazi utrošeno oko deset miliona eura. Dosad je, između ostalog, uspostavljeno 26 centara za mlade, 23 centra za besplatno i anonimno testiranje na HIV/AIDS i ostale seksualno prenosive bolesti.\n”Namjera da se što više ljudi s rizičnim ponašanjem testira, a Globalni fond insistira da se fokusiramo na injekcione korisnike droga, muškarce koji imaju seks s muškarcima, te seksualne radnike”, kazao je Nešad Šeremet.\nDo 2012. registrirana 221 HIV-pozitivna osoba u BiH\nPodaci pokazuju da je do kraja 2012. u BiH registrirana 221 HIV pozitivna osoba, od čega ih se kod 120 razvio AIDS. Osobe kojima je potrebna antiretroviralna terapija liječe se u kliničkim centrima u Sarajevu, Banjoj Luci i Tuzli, a prema izvještajima tih klinika u BiH trenutno 108 osoba živi s HIV-om.\nSavjetodavni odbor za HIV i AIDS u BiH broji tridesetak članova, a čine ga članovi vladinog i nevladinog sektora, te medicinski stručnjaci.


Ko je u prednosti - Tramp ili Bajden? Još nedelju dana do izbora, evo šta kažu ankete! - Naši u svetu\nObjavljeno 28/10/20 u 23:00\nGlasači u Americi odlučiće 3. novembra da li će Donald Tramp ostati u Beloj kući još četiri godine. Republikanskog predsednika na izborima izaziva kandidat Demokratske partije Džo Bajden, koji je najpoznatiji kao potpredsednik u vreme predsednikovanja Baraka Obame, ali je u američkoj politici od 1970.\nKako se dan izbora bliži, mnoge kompanije koje se bave anketama pokušavaju da otkriju raspoloženje nacije pitajući glasače kog kandidata preferiraju, prenosi “Telegraf”.\nBajden vodi u nacionalnim predsedničkim anketama\nNacionalne ankete su dobar vodič za popularnost kandidata širom zemlje u celini, ali nisu nužno dobar način za predviđanje rezultata izbora.\nNa primer, 2016. godine Hilari Klinton je vodila u anketama i osvojila skoro tri miliona više glasova od Donalda Trampa, ali je ipak izgubila na izborima – to je zbog toga jer SAD koriste sistem “elektorskog koledža”, pa tako osvajanje većine glasova ne znači uvek i pobedu na izborima, prenosi “Telegraf”.\nAko to ostavimo po strani, Džo Bajden je ispred Donalda Trampa u većini nacionalnih anketa od početka godine. Poslednjih meseci kretao se oko 50 posto i povremeno je imao prednost od 10 poena.\nSuprotno tome, 2016. godine ankete su bile daleko manje jasne i samo nekoliko procentnih poena razdvojilo je Trampa i njegovu tadašnju rivalku Hilari Klinton u nekoliko tačaka kako se bližio dan izbora.\nKako je i Klintonova otkrila 2016, broj glasova koje osvojite je manje važan od toga gde ih osvojite.\nVećina država gotovo uvek glasa na isti način, što znači da u stvarnosti postoji samo nekoliko država u kojima oba kandidata imaju šanse za pobedu. To su mesta na kojima će se pobediti i izgubiti na izborima i poznata su kao “države bojnog polja”.\nKo vodi u državama bojnog polja?\nU ovom trenutku ankete u državama bojnog polja izgledaju dobro po Džoa Bajdena, ali stvari mogu veoma brzo da se promene, posebno kada je uključen Donald Tramp.\nAnkete sugerišu da Bajden ima veliko vođstvo u Mičigenu, Pensilvaniji i Viskonsinu – tri industrijske države koje je njegov republikanski rival osvojio sa manje od jedan posto 2016. godine.\nAli upravo su države bojnog polja, u kojima je Tramp pobedio 2016. one koje njegov tim za kampanju najviše brinu. Tada je njegova pobednička marža u Ajovi, Ohaju i Teksasu bila između osam i 10 posto.\nTo je jedan od razloga zašto neki politički analitičari kažu da su njegove šanse za reizbor male.\nFiveThirtyEight, sajt za političku analizu, kaže da je Bajden favorit za osvajanje izbora, dok The Economist kaže da je “vrlo verovatno” da će pobediti Trampa.


KAPA : Članak : Kriza u Ukrajini\nObjavljen: 24. februar, 2014. | Autor: Nia Nedeljković\nKrajem novembra meseca 2013. godine, još jednu od zemalja sveta zahvatio je građanski talas nezadovoljstva, koji se iz dana u dan pretvarao u sve ozbiljniju političku krizu, a koja je oružanim uličnim sukobima pretila da preraste u građanski rat. Za razliku od drugih zemalja, kriza u Ukrajini nije potkrepljena samo ekonomskim nezadovoljstvom, već i željom jednog dela njenih građana da pristupi Evropskoj Uniji. Međutim, iza ove naizgled jednostavne želje, krije se i veliki strah Rusije da se Zapadne sile prošire do njenih granica, jer bi Ukrajina ujedno mogla postati i članica NATO saveza.\nOsim toga, Rusiju i Ukrajinu povezuje i istorijska bliskost, a ne treba zanemariti ni činjenicu da među Ukrajincima, u ovoj zemlji živi i više od 30 procenata Rusa, pretežno u jugoistočnom delu zemlje, od čega najveći procenat na Krimu. Većina građana zapadnog dela Ukrajine podržava sporazum o asocijaciji sa EU, dok jugoistočni deo zemlje ostaje pri stavu da Ukrajina treba da nastavi svoj savez sa Rusijom. Stoga, ova ozbiljna kriza, koja je do sada odnela 77 ljudskih života i preko 600 ranjenih civila i policajaca, nije pretila samo da uvuče Ukrajinu u građanski rat, već i da dovede do raspada zemlje. Osim toga, posustala ukrajinska ekonomija umnogome se oslanja na pomoć Rusije sa kojom obavlja najveći procenat trgovinske razmene, ali joj je i dužna više desetina milijardi dolara za gas.\nIako se na početku ove ukrajinske krize moglo pretpostavljati da su političke dileme isključivo unutrašnja stvar ove zemlje, ipak, iza geopolitičkog paravana se naziru mnogo veći interesi velikih svetskih sila – sa jedne strane SAD-a sa EU i sa druge strane Rusije – koja se već godinama unazad protivi širenju NATO saveza ka njenim granicama. Takođe, interesi Rusije se prepoznaju i kroz Evroazijski savez, koji ona želi da uspostavi između bivših članica Sovjetskog Saveza, dok su interesi SAD-a usmereni ka širenju antiraketnog štita ka granicama Rusije, čemu se ona, zarad svoje bezbednosti, uporno protivi. Osim toga, potencijalni rat u Ukrajini preti da ugrozi isporuku gasa Evropi, jer kroz ovu zemlju prolazi gasovod koji eksportuje oko 80 procenata Ruskog gasa evropskim zemljama, čime bi se direktno mogli ugroziti i interesi same Evrope. Takođe, potencijalni raspad Ukrajine, mogao bi uputiti jak signal delovima nekih država koji iščekuju svoju nezavisnost, a među kojima su Škotska, Katalonija, Baskija i dr. Teško je ne predvideti mogućnost daljeg zaoštravanja odnosa između Rusije i Zapada, jer su u slučaju Ukrajine, interesi i jedne i druge strane direktno dovedeni u pitanje.\nI pored primamljive ponude od strane Evropske Unije Ukrajini da pristupi njenom članstvu, predsednik Rusije Vladimir Putin je, kako bi to sprečio, ponudio petnaest milijardi dolara kredita Ukrajini, kao i smanjenje cene gasa za ovu zemlju od 30 procenata. Ipak, sve ove ponude nisu doprinele konsenzusu između vladajuće partije i naroda Ukrajine po pitanju budućnosti zemlje, već su ih, po svemu sudeći, još više razjedinili i konfrontirali.\nU mnogim dosadašnjim člancima, u kojima smo obrađivali temu egzaktnih kvadrata Plutona i Urana, kao i tranzita Saturna kroz znak Škorpiona, opisali smo ovaj period tokom koga će narodi mnogih zemalja sveta ustajati protiv svojih vlada, a nemili događaji u Ukrajini su samo jedan u nizu događaja koji to potvrđuju. Ipak, razmotrimo šta je u slučaju Ukrajine pokrenulo ovo nezadovoljstvo naroda u astrološkom smislu.\nUkrajina je svoju nezavisnost stekla posle raspada Sovjetskog Saveza 24. avgusta 1991. godine. Sam Mesec, koji u okviru mundane astrologije opisuje narod, nalazi se na samom Asc u znaku Vodolije, u kome dobija kvalitete slobodarskog duha, okrenutog ka nezavisnosti, slobodi i prosperitetu, do kojih će dolaziti i putem revolucija. Setimo se samo “Narandžaste revolucije”, koja je Ukrajinu zahvatila tokom 2004. i 2005. godine, a koja je počela neposredno posle drugog kruga predsedničkih izbora na kojima je pobedio Viktor Janukovič. Njegov protivkandidat Viktor Juščenko, koji se zalagao za ulazak Ukrajine u NATO pakt, osporio je izborni rezultat, posle čega je Vrhovni sud Ukrajine doneo odluku o njihovom ponavljanju, što je doprinelo konačnoj izbornoj pobedi Viktora Juščenka. Ova prva velika politička kriza u Ukrajini je još tada pokazala veliku podelu u društvu Ukrajine, a koja se vremenom samo produbljivala kroz političku nestabilnost i sve dublje političke i ideološke podele. Posmatrajući natalnu kartu Ukrajine, sve ovo jasno možemo uvideti. Mesec, kao predstavnik naroda je takođe prikazan i u svojim oportunističkim težnjama prema predstavnicima Vlade, jer on obrazuje i snažnu opoziciju sa vladarem 10. kuće – Jupiterom u znaku Lava. Stoga, narod Ukrajine po svojoj uranovskoj prirodi nije sklon da se apriori povinuje tvrdokornim stavovima i odlukama vlasti, što doprinosi preokretima kroz otpor i revolucije. U kojoj meri je potrebno da se narod i vlast prilagođavaju jedni drugima, a koji često ne odstupaju od svojih tvrdoglavih stavova, govori i egzaktna inkonjunkcija Sunca kao dispozitora vladara 10. kuće (vladajuće elite) i Saturna, kao vladara Meseca, odnosno naroda. Drugi vladar Meseca i samog Ascendenta ove države je Uran, koji se nalazi na 10º znaka Jarca, u kome obrazuje konjunkciju sa Neptunom, koji mu pruža težnju za dosezanjem visokih ideala i nacionalnog ponosa. Osim toga, kao i sam Mesec koji boravi na Uranovom stepenu, tako se i sam Uran nalazi u 11. polju u znaku Jarca, opisujući težnje ka revolucijama i rušenju vladajućih struktura.\nIpak, natalni Mesec Ukrajine, koji je na samom Asc – dakle istoku karte – svojom opozicijom koju formira sa planetarnim stelijumom u Lavu, a koji boravi na zapadu horoskopa, jasno ukazuje na podeljenost same zemlje između istočnog i zapadnog dela, od kojih svaki, teži Istočnim, odnosno Zapadnim silama. U samom stelijumu u znaku Lava boravi i vladar 4. kuće (teritorije) – Merkur, koji svojom opozicijom sa Mesecom, upravo opisuje podelu naroda u samoj Ukrajini. O mogućoj terirorijalnoj podeli Ukrajine u budućnosti i nepomirljivim stavovima dva dela zemlje, stoga mogu govoriti i dispozitori ovih opozitno suprotstavljenih planeta, što su svakako Saturn i Sunce, koji borave u egzaktnoj inkonjunciji.\nTokom novembra meseca protekle godine, stekli su se svi astrološki uslovi da Uran (vladar zemlje i naroda), pokrene nezaustavljivo iskazivanje narodnog revolta kroz revoluciju.\nMars – Uran\nJedan od bitnih pokretača ovih događaja je bio i tranzitni Pluton, koji je od pred kraj novembra meseca (kada su narodne demonstracije i započele), došao u egzaktnu konjunkciju sa natalnim Uranom Ukrajine, ali je ujedno tokom čitavog oktobra i novembra meseca obrazovao i egzaktan kvadrat sa sekundarnim Asc ove karte.\nIpak, najdirektniji pokazatelj nemira vidimo kroz samu sekundarnu progresiju ove karte u kojoj je Mars (u ovoj karti i vladar Ascendenta, dakle - narod...) egzaktno na Descendentu zemlje (...sukobi, javnost…) u kvadratu sa Uranom (…nemiri, demonstracije). Takođe, ne treba zanemariti ni egzaktnu konjunckiju tranzitnog Saturna sa natalnim Plutonom u znaku Škorpiona, koja se formirala poslednjeg dana novembra meseca protekle godine. Ovo su veoma snažni aspekti za koje je bila potrebna izuzetna politička umešnost da bi se eskalacija sukoba mogla izbeći. Ipak, ova politička umešnost će biti neophodna i u vremenu pred nama, jer će sekundarni Mars krajem avgusta obrazovati egzaktan kvadrat i sa natalnim Uranom, najavljujući tako potencijalnu nestabilnu i politički vrelu ukrajinsku jesen. Takođe, ne treba zanemariti ni činjenicu da će u tom periodu i sam sekundarni Asc ući u formaciju egzaktnog T kvadrata, koji će biti formiran između njega (na 10º Ovna), natalnog Urana i sekundarnog Marsa. I pored toga, što se trenutnim razvojem događaja u Ukrajini čini da će se ova kriza raspetljati u mnogo kraćem vremenskom periodu, planetarni obrasci koji se nadvijaju nad Ukrajinom još uvek ne daju naznaku da će se kriza tako brzo i jednostavno razrešiti. Ova slika Urana i Marsa u kvadratu koja se upravo formirala u sekundarnoj karti Ukrajine, a do jeseni će se još potvrditi i preko natalnog Urana, veoma podseća na ono što se u samoj karti Rusije vidi u natalnom horoskopu. Naime, u njihovoj karti je Mars vladar 3. kuće (susedne, bratske, zemlje) u 7. kući (javni neprijatelji, sukobi) i u egzaktnom kvadratu sa Uranom (pobuna, odvajanje…).\nSasvim je izvesno da je ovaj egzaktan kvadrat u karti Rusije, zapravo slika koja se odnosi na potencijalni sukob u samoj Ukrajini ili u vezi Ukrajine, pa je period od ovih godinu ipo dana (koliko će trajati ova formacija aspekata u sekundarnoj karti Ukrajine), definitivno veoma izazovan.\nPočetkom proleća 2015, kada sekundarni Mars još uvek bude boravio u egzaktnom kvadratu sa natalnim Uranom, i sekundarni Mesec će ući u kvadrat sa njim, formirajući konjunkciju sa natalnim Uranom. Stoga, za rešenje političke krize u Ukrajini, biće potrebno više vremena nego što se to trenutno predviđa.\nPre nešto više od dva meseca, sekundarni Mesec Ukrajine je obrazovao egzaktan sekstil sa natalnim Mesecom, što je doprinelo konsolidaciji naroda oko zahteva koji je postavio pred svoju vladu. Ipak, sadašnja pozicija sekundarnog Meseca, koji još uvek obrazuje egzaktan trigon sa konjunkcijom natalnog Merkura i Jupitera, govori u prilog tome da je Mesec (narod) sposoban da izdejstvuje pregovore sa sada već bivšom vladajućom strukturom, što se i odigralo u završnici ove krize.\nMeđutim, od 17. februara, u danu kada je došlo do eskalacije sukoba u centru Kijeva, između naroda i opozicionih snaga sa jedne strane i policije sa druge, tranzitni Jupiter (predstavnik vlade Ukrajine) je tokom svog retrogradnog kretanja obrazovao egzaktnu opoziciju sa natalnim Uranom karte ove zemlje, čime je postignut i snažan astrološki uslov za zaoštravanje i eskalaciju sukoba. Ovom pozicijom, Jupiter je formirao i veliki krst, koji je obrazovan između njega, sekundarnog Marsa, tranzitnog Plutona na natalnom Uranu, kao i sa tranzitnim Uranom na sekundarnom Asc karte Ukrajine, što je doprinelo pravim ratnim sukobima na ulicama gradova Ukrajine. Takođe, od 15. februara i tranzitni Uran obrazuje egzaktan T kvadrat sa natalnim Uranom i tranzitnim Jupiterom, pojačavajući otpor naroda. Tako će tranzitni Uran, sve do 6. marta obrazovati ovaj egzaktan T kvadrat, dok će Jupiter iz svog retrogradnog kretanja krenuti direktno 7. marta. Ipak, u egzaktnoj opoziciji sa natalnim Uranom, tranzitni Jupiter će biti sve do 25. marta, ukazujući na činjenicu da će do tog perioda postojati latenta opasnost za političkim tenzijama.\nMeđutim, krajem maja meseca i tokom celog juna, tranzitni Saturn (vladar Asc karte Ukrajine) će tokom svog retrogradnog kretanja, ponovo preći preko natalne i sekundarne pozicije Plutona u Škorpionu, što će se ponoviti i sredinom avgusta i polovinom septembra tokom direktnog Saturnovog kretanja. Stoga ni iz ugla tranzita nije za očekivati da se situacija u Ukrajini može u potpunosti stabilizovati kako tokom sledećih šest meseci, tako ni tokom ove godine.\nSa druge strane, i karta direkcije Solarnog luka ukazuje na godinu eskalacije krize u Ukrajini, ali i pritisaka koje će Evropska Unija izvršiti na ovu državu tokom ovog perioda.\nKao što možemo videti, direktivni Saturn karte Ukrajine se nalazi tokom ove godine u egzaktnoj konjunkciji sa njenim natalnim Mesecom, pri čemu treba podsetiti da se upravo Saturn u natalnoj karti Evropske Unije nalazi na 23º Vodolije. Samim tim, možemo uvideti kako pritisak Evrope na samu Ukrajinu, tako i ponudu za ulazak u savez njenih naroda tokom ovog perioda. I direktivni Mars, u egzaktnom kvadratu sa osom čvorova, govori o izgubljenom kursu u pogledu budućnosti ove zemlje, koji doprinosi eskalaciji sukoba. Ipak, sobzirom da se direktivni Mesec (narod), nalazi u aplikacionom trigonu orbisa od 1º sa natalnom osom čvorova, za očekivati je da će za godinu dana od sada (ili nešto malo više od toga), Ukrajina početi da definiše svoj pravac kretanja ka budućnosti.\nPri tom, i sam direktivni Uran je došao u egzaktnu konjunkciju sa natalnim Saturnom Ukrajine, pa u slici susreta dva vladara Ascendenta kroz ovu konjukciju dva malefika, vidimo eksplozivnu političku situaciju koja ovu godinu označava kao važnu prekretnicu u životu Ukrajine.\nSa druge strane i natalni vladar 9. kuće – Pluton u Škorpionu, obrazuje egzaktan sekstil sa direktivnom konjunkcijom Jupitera i Merkura, usled čega uviđamo i učestale diplomatske aktivnosti Ukrajine i međunarodne zajednice.\nU kojoj meri će Ukrajina uspeti da kroz ovaj turbulentan planetarni period prođe sa što manje posledica, umnogome će zavisiti i od stavova Zapada i Rusije, čiji su interesi direktno upleteni u ovu političku krizu.


Tek popravljeni most kod Beške ponovo popravljaju : Nadlanu.com\nTek popravljeni most kod Beške ponovo popravljaju\nObjavljeno 6. jul 2014. / 10:52:39\n"Naš posao je bio da saniramo udarne rupe locirane na dužini od otprilike 400 metara srednje kolovozne trake, gledano iz pravca Novog Sada, i to smo i uradili", kaže Snježana Ružić, šef gradilišta. "Oštećenja asfalta, doduše, zasada ne tako drastičnih, ima i na preostalom delu te trake."\nPre nego što su udarne rupe zakrpljene, kaže jedan od radnika "Bačka puta", gotovo da nije bilo dana a da bar jedan automobil, zbog oštećenja, ne ostane na starom mostu. Ovo ne bi bilo čudno da kompletna sanacija tog mosta, uključujući i presvlačenje novim asfaltom, nije okončana krajem prošle godine, dakle pre jedva nešto više od šest meseci. Taj posao je obavio konzorcijum subotičkog "Vojputa" i beogradske "Mostogradnje", a naručilac posla bili su "Putevi Srbije".\n"U ovom trenutku ne možemo da kažemo zbog čega su oštećenja nastala, pravu sliku imaćemo tek kada, sredinom naredne sedmice, zbog ranije planiranog testa opterećenja, stari most zatvorimo, a saobraćaj preusmerimo na novi", kaže Predrag Živković iz "Mostogradnje".\nKao mogući razlozi prebrzog propadanja novog asfalta pominju se njegov loš kvalitet, zatim loš kvalitet nove vrste uvozne hidroizolacije koja je stavljena ispod njega i prvi put korišćena kod nas i, najzad, to što je sanacija rađena od oktobra prošle, do januara ove godine, dakle van građevinske sezone. Oštećenja su, inače, takva da se ne isključuje ni mogućnost da asfalt sa cele srednje trake bude uklonjen i da bude postavljen novi.\n"Po mom mišljenju, to, ipak, neće biti neophodno i biće dovoljno da se asfalt zameni na osamdesetak metara", ocenjuje Živković. "Mislim da je suština problema u činjenici da je sanacija rađena van sezone, ali to, zbog bankrota austrijske "Alpine" kojoj je, inače, taj posao prethodno bio poveren, nije moglo da se uradi ranije."


Epiloga za sada nema, a kako stvari za sada stoje, gledaćemo je razjedinjenu, moguće i neke stranke u bojkotu ako se ne predomisle, i naravno na više koloseka jer, čini se, ozbiljnijeg ukrupnjavanja, iako je bilo takvih ideja, neće biti, bez obzira što sve listom imaju isti cilj - svrgavanje aktuelne vladajuće garniture na čelu sa predsednikom Srbije Aleksandrom Vučićem.\nDok se to ne desi, mogu da prate šta se dešava kod komšija - na predizborima koje je organizovala mađarska opozicija odlučeno je da Peter Marki-Zaj (49) bude konkurent aktuelnom premijeru i lideru moćne stranke "Fides" Viktoru Orbanu.\nPobeda Marki-Zaja bila je iznenađenje - nije imao jaka politička leđa, politikom se bavi tek tri godine, ali je uprkos tome u drugom krugu dobio 57 odsto glasova. To je 14 procenata više od Klare Dobrev, koja je imala impresivni CV, bila je, izmežu ostalog, potpredsednica Evropskog parlamenta.\nAli, očigledno to nije impresioniralo birače, a Marki-Zaj je zato svoju pobedu nazvao "revolucijom običnih ljudi".\nMahom se komentarisalo da je "ideja dobra", ali da bi fokus trebalo da bude na izbornim uslovima na dijalozima koji su tek trebalo da se održe.\n- Kao prvo, sa jedne strane je vrlo jaka kontrola resursa moći, a sa druge strane jaka fragmentacija opozicije. Ona se čak i dalje nastavlja. Pogledajte samo koga je sve SNS usisao od kako je došao na vlast, a u koliko delova se raspukla opozicija. Drugo, očigledno je da još nije došao momenat da se podrede sujete lidera opozicije - napominje on.\n- Nema rešenja ako ne postoji čvrst dogovor i plan "šta posle". Očigledno je ovakvo stanje stvar procene rejtinga, podele na staru i novu opoziciju, ozbiljnim konceptualnim razlikama oko toga gde Srbija treba da ide. Treba sve to ukomponovati, obavezati se na ugovor o nenapadanju, ali i da neće biti sarađivanja sa opozicijom, i uveriti da oni koji su već bili na vlasti neće ponovo izneveriti nadanja birača - ističe Stojiljković.\nU Mađarskoj su sa predizborima počeli prošlog decembra, a Marki - Zaj je posle objavljivanja rezultata rekao da je "kontinuirano jedinstvo opozicionih stranaka je ključ za preuzimanje vlasti".\nNeki bi na osnovu te izjave rekao da je u kampanji tekao med i mleko, ali bi pogrešio letele su teške reči, kritike. Ipak, Klara Dobrev je onog momenta kada su saopšteni podaci stala iza stoprocentno pobednika. Na to za "Blic" ukazuje i izvršni direktor Cesida Bojan Klačar.\n- Kada taj proces izmestite i prepustite ih u ruke građana, onda morate da budete spremni i na rezultate koji im ne bi osigurao budućnost. Tako su i u Mađarskoj doneli neku vrstu iznenađenja. Dobrev je imala malo bolju poziciju, ali je na kraju Marki-Zaj izašao kao pobednik - napominje Klačar.


Radičević: Tode Nikoletić u biblioteci za dan sela - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura Radičević: Tode Nikoletić u biblioteci za dan sela\nRadičević: Tode Nikoletić u biblioteci za dan sela\nPovodom obeležavanja manifestacije Dani Radičevića ogranak Narodne biblioteke Bečej iz tog mesta organizuje pravu kulturno-umetničku poslasticu.\nBiblioteka u Radičeviću za petak 20. septembar priprema interesantni program čiji je početak zakazan za 17.30 sati. Gost sela tim povodom biće omiljeni i jedan od najizvođenijih dramskih pisaca u Srbiji Tode Nikoletić. Pored njega nastupiće i nekoliko umetnika, te će ovaj susret biti izuzetno sadržajan.\nMeštanima Radičevića predstaviće se Milan Stanković, glumac, animator, pesnik i višestruko nagrađivani etno muzičar iz Priboja, zatim interpretatorke dečjih pesama Anastasija i Anđela Vasiljević iz Sombora, a nastupiće i Miroljupka Konjović iz Belog Manastira, izvođačica dečjih pesama, takođe nagrađivana na nekoliko domaćih i inostranih festivala.\n– Ukoliko želite da otkrijete o čemu se tačno radi, kakvo iznenađenje sprema ovaj fantastični dramsko-muzički spoj, moraćete da nas posetite, izjavila je za portal MojBečej Dragica Gavrić, knjižničarka.


IZETBEGOVIĆ: U Crnoj Gori je u toku svesrpski projekat koji se preliva i na BiH – Portal Luca\nIzetbegović je naveo da je to i potvrda sintagme “srpski svet“ i obilježavanja Dana srpskog jedinstva\nPredsjednik Stranke demokratske akcije Bakir Izetbegović izjavio je da je u toku svesrpski projekat, navodeći da to potvrđuje i situacija u Crnoj Gori, koja se, kako je ocijenio, preliva i na Bosnu i Hercegovinu.\nIzetbegović je naveo da je to i potvrda sintagme „srpski svet“ i obilježavanja Dana srpskog jedinstva.\nOn je dalje rekao da srpskim političarima u BiH treba ostaviti vremena da se, kako je naveo, „ispušu posle odluke bivšeg Visokog predstavnika Valentina Incka da nametne zakon o zabrani negiranja genocida“.\nPrema njegovim riječima, opozicione stranke u Republici Srpskoj ne mogu protiv srpskog člana Predsedništva BiH Milorada Dodika i njegovog Saveza nezavisnih socijaldemokrata koji „diktiraju taj tempo“.\nLider SDA je još rekao da ne isključuje mogućnost da će rukovodstvo Republike Srpske pokušati da „pocijepa državu“.\nU toj situaciji, dodao je, odgovor SDA bio bi „moderna, evropska i multietnička BiH“, u kojoj će se poštovati ljudska i kolektivna prava, kao i pristupanje EU i NATO.\n„Tužilaštvo progoni Bošnjake u Federaciji BiH, a ne bavi se Dodikom. Treba zabraniti da se neradom ubija zemlja u kojoj ste rođeni. Ja bih da sam OHR, Savjet za primjenu mira (PIK), zemlje Kvinte, radio takve stvari, ili će retrogradne politike nadvladati i sudariti se sa nama, patriotama, na jedan vrlo ružan način“, naglasio je Izetbegović.\nOn smatra da se BiH nikada neće raspasti, jer se u njoj „pitaju oni koji vole tu zemlju i nemaju alternativu“.\nLider SDA je rekao je i da priželjkuje da visoki predstavnik Kristijan Šmit nametne izborni zakon, ali ne samo u dijelu koji se tiče konkretno izbora hrvatskih predstavnika.\n„Šmit to ne bi smio da uradi jer bi time uništio svoj autoritet“, naveo je Izetbegović.\nHrvati u BiH i zvanični Zagreb insistiraju na izmjeni Izbornog zakona u BiH da bi Hrvati imali svog legitimnog predstavnika, s ozbirom da je aktuelni član Predsjedništva BiH iz hrvatskog naroda izabran većinskim glasovima Bošnjaka.\n„Nije ustavotvorac htio da to bude hrvatski član Predsjedništva BiH, već da svaki od trojice članova zastupaju i Hrvate i Bošnjake i Srbe sa teritorija cijele BiH. Ali, ako oni insistiraju, ako se tako destabilizuje zemlja, možemo im izaći u susret kroz presudu ‘Sejdić-Finci’. Ukinućemo te nacionalne prefikse…“, rekao je Izetbegović.\nEvropski sud za ljudska prava u presudi „Sejdić-Finci“ naložio je BiH da iz Ustava i Izbornog zakona izbaci diskriminatorske odredbe, koje onemogućavaju predstavnicima „ostalih“ naroda kandidaturu za člana Predsjedništva BiH.\nSud u Strazburu je tu presudu donio u decembru 2009. godine, ali ona do sada nije sprovedena.


Grahovac: Razbijači SRJ na vlasti - Društvo - Dnevni list Danas\nPočetna » Vesti » Društvo » Grahovac: Razbijači SRJ na vlasti\nGrahovac: Razbijači SRJ na vlasti\nRazbijači Jugoslavije težišno drže vlast u svim bivšim jugoslovenskim republikama i zato još nema odgovora na pitanje kako i zašto je razbijena Jugoslavije, izjavio je večeras FoNetu general u penziji Blagoje Grahovac na predstavljanju svoje knjige „Tri cunamija – Evropa je ranjena“.\nGrahovac je istakao da bez odgovora na pitanja o razbijanju Jugoslavije nema rešenje za situaciju u kojoj se danas nalaze post jugoslovenska društva.\nPrema oceni Grahovca, Evropa je ugrožena neoliberalizmom koji se sve više ispoljava kao opaki fašizam, a ranjavaju je i organizovani kriminal, korupcija i religijski fanatizam u svemu tome Balkan može da joj pomogne. Balkan koji je kroz istoriju bio izvorište problema za Evropu može da postane njen štit, smatra Grahovac koji ističe da možda zvuči futuristički, ali da u osnovi tog štita treba da leže srpsko-hrvatsko i srpsko-albansko\nGrahovac je istakao da se njegova knjiga „Tri cunamija – Evropa je ranjena“ nastavlja na knjige „Glasovi iz gluve sobe“ i „Banditosi – Ubice države“. Najnovija knjiga Blagoja Grahovca objavljena je u izdanju Lagune i košta 509 dinara, a večeras je predstavljena u Beogradu.\nTeretni voz udario u auto kod Preševa, jedna osoba lakše povređena\nHrabri stoje nasred puta\nTeretni voz sa kompozicijom od 19 vagona koji je saobraćao na relaciji Subotica - Preševo na ulazu u zaustavnu stanicu naleteo je na putničko vozilo marke "tojota" čiji vozač je pokušao da zaobiđe branike na pružnom prelazu i gurao ga više od sto metara, potvrđeno je Danasu u Osnovnom tužilaštvu u Vranju koje vodi istragu.\nEkonomska nesigurnost je glavna prepreka radu novinara, a slede...


Asistent Centra za podršku biznisa pomoći će postizanju ciljeva ovog projekta svojim angažovanjem I radom na poboljšanju uslova za postojeće i potencijalne preduzetnike. podrškom ciljnim područjima u razvoju njihovog ekonomskog potencijala, povećavanjem nivoa znanja i kapaciteta preduzetnika i mladih I stvaranjem prilika za zaposlenje. On/ona će biti radnik BSC-a Strpce, a obavljaće dužnosti u Centru za podršku biznisa BSC Novo Brdo I biće zadužen za sprovodjenje programa projekta u opštinama Novo Brdo, Ranilug I Gračanica.\nProjekat finansira Spark I Ministarstvo Spoljnih poslova Holandije.\nRad pod nadzorom menadžera projekta i koordinatora BSC-a\nObezbeđivanje potrebnih informacija o konkretnoj koristi od ciljnih opština putem kontakata od strane mobilnog tima BSC-a\nOrganizacija i sprovođenje prezentacije programa u oblasti zaduženja pod nadzorom menadžera programa i koordinatora BSC-a\nRad na dokumentovanju potreba korisnika i savetodavna pomoć o dostupnim poslovnim prilikama.\nPomoć u pravljenju donorskih i internih izveštaja i održavanju sistema, kako u elektronskom, tako i u pisanom formatu, rad na pravnoj pomoći i finansijskim delatnostima.\nPomoć u prikupljanju i sortiranju informacija o celokupnom izvršavanju usluga, kao deo garancije uključene u metodologiju projekta: obuka i savetodavna pomoć u poljima biznisa, opštinska strategija za razvoj malih i srednjih preduzeća... Saradnja i razmena informacija sa lokalnim vlastima, institucijama društvenih zajednica i pisanje predloga projekata namenjenim olakšanju stvaranja prihoda i stabilnosti putem revitalizacije ekonomije i prozvodnje.\nOdlazak u redovne službene posete i putovanja i omogućavanje brzih intervencija kako bi se osigurala i pratila blagovremena implementacija projekta, obuke i implementacija strategija za ekonomski razvoj.\nOrganizacija obuke za korisnike projekta\nDavanje preporuka o zahtevima za posebnim intervencijama ili ostalim zahtevima vezanih za podršku aktivnostima programa.\nPomoć u prikupljanju predloga, preevaluaciji njihove održivosti, određivanju prioriteta područja i praćenje početnih uslova za dalje planiranje poslovnih obuka. Pomoć u ocenjivanju efikasnosti i intervencije programa i davanje potvrde o implementaciji u komisiji za odobravanje garancija.\nRad na razvoju opštinskih mehanizama za podršku malim i srednjim preduzećima u ciljnim područjima u bliskoj saradnji sa opštinama.\nObavljanje administrativnih aktivnosti u okviru zahteva projekta\nZahtevi i veštine\nPoželjna diploma o završenim studijama ekonomije, poslovnih studija, društvenih nauka i sličnih oblasti\nOd kandidata se zahteva čest odlazak u obilazak terena i fleksibilnost u kretanju u pomenutim područjima Kosova\nNeophodno je dobro snalaženje na jeziku lokalne zajednice\nPrednosti: radno iskustvo na sličnim poslovima i u pomenutim regionima\nDobre veštine komunikacije i socijalne interakcije u multietničkim sredinama\nSposobnost i spremnost za timski i individualni rad\nUgovor od 40 radnih sati nedeljno\nProbni rad na mesec dana sa mogućnošću produženja ugovora\nDinamično radno iskustvo\nZa više informacija, posetite sajt: www.bsc-red.org. Ukoliko ste zainteresovani, molimo Vas da nam pošaljete Vaš CV i motivaciono pismo na: Ova adresa el. pošte zaštićena je od spam napada, treba omogućiti JavaSkript da biste je videli do 30. Juna 2013 sa naznakom: Poziv na konkurs za asistenta BSC Novo Brdo/Novobërdë.


Megan Markl će kreirati kolekciju odeće kao podršku nezaposlenim ženama - GRAZIA Srbija\nMegan Markl će kreirati kolekciju odeće kao podršku nezaposlenim ženama\nMegan Markl se nakon rođenja sina Arčija, nije samo posvetila majčinstvu.\nSada vojvotkinja radi na septembarskom izdanju britanskog magazina Vogue kao gostujući urednik i tu se ne zaustavlja. Na zvaničnom Instagram profilu vojvotkinja od Saseksa je objavila informacija da će kreirati kapsula kolekciju u saradnji sa četiri brenda.\nOvo će biti dobrotvorni projekat koji će pomoći nezaposlenim ženama. Do kraja 2019. godine kolekcije odeće Megan Markl u saradnji sa brendovima Marks & Spencer, John Lewis & Partners, Jigsaw i Misha Nonoo trebalo bi da se nađe u prodaji. Projekat ima za cilj da pomogne organizaciji Smart Works koja pomaže ženama u finansijski teškom periodu života.\n„Kada uđete u Smart Works, dočekaće vas stalci sa odećom i ogromnom količinom torbi i obuće. Međutim, često se dešava da stvari nisu pogodne za zaposlene žene, po veličini, boji i stilu. Da to rešim, zamolila sam dizajnere brenda da mi pomognu u stvaranju kolekcije klasičnih varijanti poslovne odeće“- kaže vojvotkinja. Nakon kupovine bilo kog predmeta iz ove kolekcije novac će biti poslat u Dobrotvornu fondaciju Smart Works koja ženama u teškim životnim situacijama pomaže da nađu posao.


Provalite ga odmah: Najčešće laži koje muškarac govori na prvom sastanku\nM. P. 18. avgusta 2021. 05:08\nSasvim je prirodno da ni muškarci ni žene ne žele da otkriju sve karte na prvom sastanku. Obe strane su sklone preuveličavanju, a mnogi muškarci imaju i tendenciju da o određenim stvarima izreknu i po koju laž.\nPrema istraživanju portala „YourTango“, ovo su najčešće teme o kojima će većina muškaraca „ulepšati istinu“:\nHtele to da priznaju ili ne, žene često sude o muškarcima po stanju na računu i njihovoj mogućnosti da izdržavaju porodicu. Upravo zato, muškarci često imaju tendenciju da lažu o svojoj zaradi ili da se hvale automobilom, satom i sličnom imovinom, kako bi impresionirali potencijalnu partnerku.\nAko vam odmah na prvom sastanku prizna da živi sa cimerom ili sa roditeljima, verovatno vas neće preterano oduševiti. Zbog toga se može desiti da slaže da živi sam, a cimera predstavi kao prijatelja kojem čini uslugu da prespava nekoliko dana.\nOvo je zaista jedna od najučestalijih laži na prvom sastanku. Naravno da vam neće reći da je dan pre na vašem mestu bila druga devojka, ko još želi da se predstavi kao ženskaroš?\nNačuo je da su vam jaki trbušnjaci slaba tačka, pa bi mogao da slaže da je baš na njima počeo da radi, pet puta nedeljno, u teretani (u koju verovatno nije ni učlanjen).\nAko je on varao ili je učinio nešto slično u svojoj prethodnoj vezi, to vrlo verovatno nećete saznati brzo, a naročito ne na prvom sastanku.\nMožda zaista želi da ostvari duboku povezanost sa vama, a možda to govori samo kako bi vas odveo u krevet. To je teško znati, posebno ako ga ne poznajete od ranije. Zato, ne budite naivne i pustite da se vremenom dobro upoznate, kako biste utvrdile da li on sa vama ima iskrene namere, ili je nešto drugo, površnije, u pitanju.


EP usvojio rezoluciju o mogućim sankcijama Rijadu zbog ubistva novinara – NovostiDana.rs\nEvropski parlament ocenio je danas da je „malo verovatno“ da je ubistvo novinara Džamala Kašogija u saudijskom konzulatu u Istanbulu počinjeno bez znanja saudijskog prestolonaslednika Muhameda bin Salmana.\nEvropska unija (EU) i zemlje članice treba da budu spremne za uvodjenje „ciljnih sankcija“, navodi se u rezoluciji koju je Evropski parlament usvojio sa 325 glasova.\nParlament je zatražio i embargo na oružje na nivou EU.\n„Apsolutna kontrola koju Muhamed bin Salman al Sauda ima nad svojom službom bezbednosti čini neverovatnim hipotezu da je operacija sprovedena bez njegovog znanja i van njegove kontrole“, navodi se u rezoluciji.\nEvropski parlament smatra da je ubistvo Kašogija počinjeno u kontekstu „talasa velikih razmera represije nad aktivistima za ljudska prava, advokatima, novinarima, piscima i blogerima“.\nTakva represija je intenzivirana od kada je saudijski prestolonaslednik pojačao kontrolu nad službom nacionalne bezbednosti, dodaje se u rezoluciji.\nKašogi (59) ubijen je 2. oktobra u saudijskom konzulatu u Istanbulu gde je otišao po dokumente za venčanje s turskom državljankom.\nEvropski parlament je pozvao saudijske vlasti da kažu gde se nalazi telo novinara podsećajući da „sistematska praksa prisilnih nestanaka i vansudskih pogubljenja“ predstavlja zločin protiv čovečnosti.\nU rezoluciji se takodje poziva na pokretanje medjunarodne, nezavisne i nepristrasne istrage o okolnostima ubistva novinara koji je kritikovao saudijske vlasti.


Stefanović kaže da je posjeta Kosovu rizična, ali Vučića ne mogu da odgovore - CdM\nStefanović kaže da je posjeta Kosovu rizična, ali Vučića ne mogu da odgovore\nMinistar unutrašnjih poslova Srbije Nebojša Stefanović ocijenio je da je posjeta predsjednika te zemlje Aleksandra Vučića Kosovu, koja je planirana za vikend, rizična.\n“Ubistvo Olivera Ivanovića ostavlja prostora za sumnju ko je sve mogao učestvovati i čini posjetu veoma složenom. Ali s Vučićem se o toj temi ne može razgovarati, od te namjere ga nikako ne možemo odvratiti, on ne razmišlja je li njegova lična bezbjednost ugrožena”, rekao je Stefanović.\nObjašnjava da Vučić hoće da čuje od ljudi na Kosovu šta ih trenutno najviše opterećuje i želi da im unese mir i neku vrstu uvjerenja da nisu zaboravljeni.\n“To je veoma važno. Vučić neće ići tamo na 15 minuta, da se slika, da izjavu i to je to, kao što mnogi rade. Ne samo što će to biti dva dana, on će ostati da razgovara i sjeverno i južno od Ibra, posvetiće to vrijeme svom narodu”, kaže srpski ministar.\nStefanović ističe da nema iskrene želje prištinskih vlasti da se na slučaju ubistva Ivanovića radi najprofesionalnije moguće, te naglašava da je potpuno nelogično odbijanje Prištine da organi iz Srbije pomognu u istrazi.\nTagoviAleksandar Vučić Kosovo Nebojša Stefanović Oliver Ivanović Posjeta rizik


Honda će možda prodavati S660 i na Američkom tržištu - AUTOMOBILI\n20/09/2020 8:28:45 AM\nNASLOVNA / VESTI / Honda će možda prodavati S660 i na Američkom tržištu\nHonda je nedavno objavila da je prodala sve primerke S660 modela u Japanu. Sada u japanskoj kompaniji razmatraju mogućnost da ovaj dvosed ponude i kupcima u SAD-u. Ovo je za medije potvrdio i izvršni potpredsednik u American Honda Motor-u John Mendel.\nNije poznato kada će biti doneta odluka o tome da li će se S660 prodavati ili ne u SAD-u, ali neki raniji izveštaji nagoveštavaju da će, ako se to desi, verzija za Ameriku imati 1,0 litarski trocilindrični turbo motor sa više od 127KS.\nTagoviHonda Japan prodaja S660 sad trziste usa\nPrethodno Toliko je bilo vruće da mu se Megane istopio [Video]\nSledeće Špijunsko oko uhvatilo novi Bugatti Chiron


Tadić: SDS, Nova stranka i PSG izlaze zajedno na izbore na Vračaru, pobedićemo - Novinar.rs\nPredsednik Socijaldemokratske stranke Boris Tadić izjavio je da će SDS nastaviti bojkot izbora na parlamentarnom nivou, a da će sa Novom strankom i Pokretom slobodnih građana učestvovati na izborima u beogradskoj opštini Vračar i nastaviti da razmatraju izlazak na ostale lokalne izbore.\n“Socijaldemokratska stranka je odlučia da nastavi bojkot na republičkom nivou jer ne želi da daje legitimitet Vučićevom sistemu vlasti”, rekao je Tadić.\nOn je ocenio da bojkot lokalnih izbora znači bojkot građana, jer se na lokalu direktno odlučuje kako žive.\nTadić je rekao da je ovo vreme iskušenja i da je svaka odluka veoma važna i kompleksna.\nNajavljujući da će SDS, Nova i PSG učestvovati na lokalnim izborima na Vračaru sa listom “Oslobodimo Vračar”, Tadić je rekao da neće kao “neki” koji su proglasiti bojkot praviti tajne liste.\nOn je ocenio da predstoji vreme kada treba sabirati snage opozicionih stranaka koje su ušle u parlament i one koje su ostale izvan parlamenta.\nTadić je ocenio da predstojeći parlamentarni izbori nisu prelomni i da se situacija prelama na predsedničkim izborima, gde se obara “Vučićev sistem vlasti”, a da je važno do tada osvajati prostor slobode na lokalu.\n“Ovo je jedini način da se pobedi ovakav sistem. Osvajanjem malih zona slobode i odatle voditi političku kampanju i odatle napadati Vučićev sistem”, poručio je Tadić.\nPredstavnik Nove stranke Aris Movsesijan rekao je da je ovo način da protiv Vučićeve nepolitike stranke predstave svoju politiku.\nOn je naglasio da je na Vračaru uvek počinjalo da se sadi ono što je dobro u srpskoj politici.\n“Neka ova lista bude klica koja će pokrenuti promene u Srbiji”, rekao je Movsesijan, naglasivši da na Vračaru opozicija pokazuje kako treba da se radi.\nFunkcioner Pokreta slobodnih građana Pavle Grbović ocenio je da je ova koalicija korak ka ukrupnjavanju opozicije i izrazio očekivanje da će 21. juna ostvariti jednu “malu pobedu”.\nTadić je rekao da je u toku dugotrajan proces ujedinjenja DS, a da on želi da se posle izbora i sa Novom i PSG govori o nekoj vrsti integracije ili konfederaciji stranaka.\nUpitan o tome šta očekuje posle sednice GO DS, Tadić je rekao kako ne želi da komentariše unutrašnje stvari “svoje bivše stranke, ali da se tamo donose kompleksne odluke u demokratskom procesu”.\nPosted in POLITIKATagged #BORIS TADIĆ #IZBORI 2020. #LOKALNI IZBORI #NOVA STRANKA #POKRET SLOBODNIH GRAĐANA #SOCIJALDEMOKRATSKA STRANKA #VRAČAR


I Kina razmatra protekcionističke mere - Biznis i Finansije\nHome\tVestiEkonomija\tI Kina razmatra protekcionističke mere\nKina je najavila uvođenje “crne liste” za strane kompanije koje posluju na njenoj teritoriji a za koje se proceni da ugrožavaju njene interese. Zapadni mediji smatraju da je ova mera najviše okrenuta prema američkim kompanijama.\nPosle peripetija vezanih za poslovanje Hjuaveja, TikToka i WiČeta na američkom tržištu, oglasilo se kinesko Ministarstvo trgovine najavivši uvođenje mera za strane kompanije za koje procenjuje da ugrožavaju njen nacionalni suverenitet, bezbednost ili razvojne interese. Kompanijama koje se nađu na ovoj “crnoj listi” mogao bi da bude zabranjen uvoz ili izvoz iz Kine, ali i ulaganje u ovu zemlju.\nKako navodi Volstrit Džurnal, ova lista se može shvatiti i kao ograničavanje inostrane konkurencije, a posebno američkih tehnoloških kompanija. Kao primer navodi se Cisko, rival kineskog Hjuaveja. Ovaj medij očekuje da bi ta i nekoliko drugih velikih američkih kompanija, poput Epla, Boinga i drugih, mogle biti stavljene na listu.\nŠta ovo znači za strane kompanije\nIako zapadni mediji ovaj potez ocenjuju kao zaoštravanje trgovinskog rata između dve sile i nameru najveće azijske ekonomije da blokira poslovanje američkih preduzeća na svom tržištu, njima zapravo neće biti potpuno zabranjen rad u Kini.\nNaime, oni koji se nađu na “crnoj listi” dobiće vremenski rok u kojem bi trebalo da otklone ponašanje koje ih je kvalifikovalo za nju, pišu kineski mediji. Nejasno je šta one sve treba da urade da bi bile izbrisane sa liste, kao i kako će se ove nove mere tačno sprovoditi, a čini se da se kineskim vlastima ni ne žuri mnogo sa njihovim uvođenjem. Pretpostavlja se da Kinezi iščekuju rezultate američkih izbora kako bi ova odluka stupila na snagu.\nIpak, previše je pretpostavki a malo jasnih činjenica o ovoj temi. Jasno je samo da je u pitanju neka vrsta odgovora na američki protekcionizam, ali za sada se ne zna koliki će biti domet tih mera.


Otkup automobila Citroen - Otkup Citroen Vozila\nOtkup automobila » Otkup automobila Citroen vozila\nFrancuzi su uvek bili poznati po izradi dobrih automobila, čijim ćete kvalitetom i performansama biti zadovoljni. Proizvođač automobila Citroen ima skoro vekovnu tradiciju proizvodnje velikog broja automobila, koji su namenjeni različitim tržištima.\nIz ove fabrike izlaze automobili koji su pristupačni, dobrih tehničkih karakteristika, a korisnici koji su ih vozili ističu da su zadovoljni njegovim karakteristikama i izgledom, jer se mogu uklopiti u svaki stil života.\nUkoliko i vi volite ovu marku automobila i imate bar jedan model u svojoj garaži, ovom prilikom vas obaveštavamo da naša agencija vrši otkup svih Citroen automobila, tako da nam se možete obratiti ukoliko se javi potreba za ovom uslugom.\nVršimo otkup svih modela, bez obzira na starost, pređene kilometre, odlike i specifičnosti automobila. Pri tome, dajemo najbolje ponude i isplatu vršimo odmah po realizaciji dogovora.\nCitroen C1 je automobil manjih dimenzija, posebno pogodan za velike gradske gužve i problem parkiranja. Jednostavan za upravljanje i snalaženje u saobraćaju.\nCitroen C2 posebno je popularan među mlađom generacijom, jer pruža veliku udobnost u vožnji, pravu zabavu i odličan dizajn, u skladu sa modernim trendovima.\nCitroen C3 spada u kategoriju supermini automobila, i jedan je od najpoznatijih ovog francuskog proizvođača, vrlo pogodan za gradsku vožnju.\nCitroen C4 je model automobila vrlo inovativnog dizajna, koji se posebno ističe činjenicom da ne zahteva veliku potrošnju goriva u gradskoj vožnji, a posebno na otvorenom putu.\nCitroen C5 jeste model automobila ovog francuskog proizvođača koji je vrlo udoban za vožnju, posebno ukoliko planirate neko duže putovanje. Ovi modeli automobila mogu se na tržištu naći vrlo povoljno, polovni i u odličnom stanju.\nCitroen C6 jeste jedan od luksuznijih modela ova marke, koji je simbol prefinjenosti i elegancije, pa ne čudi što se posedovanje ovog automobila smatra prestižom.\nCitroen C8 vrlo prostran i komforan automobil ovog proizvođača, odličnih tehničkih karakteristika i vrlo privlačne, oble linije.\nOsim navedenih, naša agencija vrši otkup Citroenovih vozila sledećih modela: Ami, AX, Berlingo, BX, C-ELYSEE, C6, C8, C15, C-Crosser, CX, Dyane, DS, DS3, DS5, Evasion, GS, GSA, Jumpy, Saxo,Visa, Xantia, XM, Xsara, ZX, 2CV.


Održan i 3. protest protiv nasilja u Beogradu | TV KANAL 9 NOVI SAD\nNaslovna EMISIJE Održan i 3. protest protiv nasilja u Beogradu\nOdržan i 3. protest protiv nasilja u Beogradu\nVIDEO K9: I treći protest protiv nasilja, pod sloganom "Jedan od pet miliona" održan je protekljog vikenda u Beogradu. Organizatori ocenjuju da je na skupu bilo okupljeno između 35 i 40 hiljada ljudi.\nTreća po redu protestna šetnja građana, pod sloganom “Jedan od pet miliona”, održana je u subotu uveče na beogradskim ulicama.\nNakon minuta ćutanja kojim je odata pošta poginulima u sudaru putničkog autobusa i voza kod Niša dan ranije, kolona je krenula od platoa ispred Filozofskog fakulteta, zatim Makedonskom i Takovskom ulicom, Nemanjinom, do Trga Slavija.\nSa razglasa su emitovani delovi informativnog programa RTS i izjava predsednika Srbije Aleksandra Vučića, koje su demonstranti ispratili burnim negodovanjem, a emitovane su i pesme Đorđa Balaševića, Goblina, Rundeka.\nZa razliku od prethodnog protesta, kada su se opozicioni političari nalazili na čelu kolone, ovaj put nisu bili u prvom redu, već su kolonu predvodili obični građani.\nOkupljeni su nosili Srpske, ruske i LGBT zastave u duginim bojama i transparente na kojima piše “Transfobija je nasilje” i “Homofobija je nasilje”. Među brojnim zahtevima građani su tražili da se otkriju ubice Olivera Ivanovića, da organizatori protesta gostuju pet minuta u Dnevniku RTS-a, ali i da opozicija napusti Skupštinu.\nTim povodom danas je jedan od osnivača Saveza za Srbiju (SzS), lider Narodne stranke Vuk Jeremić izjavio da se zalaže za bojkot rada parlamenta, “jer je to najosakaćenija institucija”, ali da je za takvu odluku potreban konsenzus u Savezu.\nKarikaturista Dušan Petričić na protestu je rekao je da je odlučio da dođe na protest u ime roditelja koji su ga učili da razlikuje časno od nečasnog, ali i u ime svih svojih učitelja, profesora, dece i unuka.\nNovo okupljanje u centru Beograda najavljeno je za subotu 29. decembra. (Agencije)\nPrethodni tekstSvečani prijem za najboje u akciji “Učim+znam=vredim”\nSledeći tekstŠpanović najbolja sportistkinja Vojvodine u izboru Dnevnika


“Tokom pandemije zabeleženo 180 incidenata usmerenih ka srpskoj zajednici” - Medija centar\n“Tokom pandemije zabeleženo 180 incidenata usmerenih ka srpskoj zajednici”\nNevećinske zajednice širom Kosova suočile su sa brojnim poteškoćama u ostvarivanju njihovih osnovnih prava tokom pandemije koronavirusa, zaključila je Građanska grupa za brzo delovanje koju je formirala NVO Aktiv. Tokom 2021. godine u srpskim sredinama zabeleženo je 87 incidenata, od kojih je najveći broj usmeren ka objektima i imovini Srpske pravoslavne crkve (SPC), dok je samo u prvom kvartalu 2022. godien zabeleženo ukupno 23. Jedan od većih problema je i nepoštovanje dvojezičnosti od strane institucija.\nNakon dvogodišnjeg rada i praćenja situacije u nevećinskim zajednicama, Grupa, koju je formirala NVO Aktiv, podnela je više od 800 izveštaja iz dvadeset dve opštine na Kosovu.\n“Nepoštovanje dvojezičnosti/jezičkih prava, nezaposlenost, ugrožavanje životne sredine, prosjačenje jesu samo neki od zabeleženih problema”, navodi se u saopštenju.\nOd početka pandemije koronavirusa bezbednost izdvaja kao jedno od najvažnijih pitanja za srpsku zajednicu na Kosovu. Tokom dvogodišnjeg perioda zabeleženo je preko 180 različitih incidenata.\nOd 76 različitih incidenata u srpskim sredinama širom Kosova, koliko ih je zabeleženo u 2020, najviše ima fizičkih napada, zatim krađa i uništavanja privatne imovine, pretnji jezikom mržnje, te nanošenja štete crkvenim objektima.\nTokom 2021. zabeleženo je 87 incidenata, od kojih je najveći broj usmeren ka objektima i imovini Srpske pravoslavne crkve (SPC), dok je samo u prvom kvartalu 2022. zabeleženo ukupno 23, trećina usmerena prema SPC. Prateći situaciju i u drugim nevećinskim zajednicama na Kosovu, Građanska grupa za brzo delovanje je zabeležila brojne zabrinutosti.\n“Ponavljanje incidenata, izostanak javnih reakcija političkih elita, kao i pasivan odnos medija na albanskom jeziku prema ovim incidentima, unose posebnu zabrinutost unutar srpske zajednice”, ističe se u saopštenju.\nGrađanska grupa za brzo delovanje (RRCG) je osnovana sa ciljem da nadgleda sprovođenje mera nadležnih institucija u borbi protiv koronavirusa u sredinama nastanjenim pretežno pripadnicima nevećinskih zajednica. Kako su se zajednice, osim zdravstvenog, suočile sabrojnim drugim izazovima, vremenom ova Grupa izveštava o mnogobrojnim problemima zajednica – od ekoloških, pa sve do bezbednosnih.\nProblemi ostalih zajednica\nProsjačenje, obrazovanje, povratak, nezaposlenost, pristup ličnim dokumentima, jezička prava, su samo neki od problema koje su izneli pripadnici romske zajednice.\nU goranskoj zajednici ukazivano je na česte restrikcije struje, problem mini hidroelektrana, zdravstvena zaštita, jezička prava.\nBošnjačka zajednica ukazuje na kršenja prava u vezi sa upotrebom jezika, nezaposlenost.\nSa druge strane, najveći problemi albanske zajednice na severu Kosova su zapošljavanje, saradnja sa lokalnim institucijama, podsticajna sredstva i povratak.\nU turskoj zajednici su jezička prava i obrazovanje označeni kao najveći problemi.\nTokom pandemije Grupa je ukazivala i na mnogobrojne slabosti u funkcionisanju centralnih insititucija, pri čemu su pripadnici nevećinskih zajednica neretko bili uskraćeni za pristup informacijama od javnog značaja na maternjem jeziku. U takvom informativnom vakuumu širile su se teorije zavere,lažne vesti i druge medijske anomalije, što nedsvosmisleno predstavlja potencijal za urušavanje javnog zdravlja.


Logar: Potrebna nam je vizijia budućnosti EU\nTanjug 1. septembra 2021. 11:04\nBLED – Ministar spoljnih poslova Slovenije Anže Logar otvarajući 16. Bledski strateški forum naglasio je da je budućnost evropskog kontineta i EU usko vezana za nastavak proces proširenja na zemlje zapadnog Balkana.\n„Verujemo da je budućnost našeg kontineta i EU usko vezana za nastavak proces proširenje – posebno za pristupanje zemalja zapadnog Balkana. One treba da budu deo naše zajedničke budućnosti“, rekao je Logar i dodao da je drugi panel na Forumu upravo posvećen toj temi.\nOve godine forum će biti posvećen pronalaženju odgovora na postojeće izazazove, posvećenosti buducnosti EU i našoj zajedničkoj buducnosti, rekao je Logar i dodao da će prvi panel „Buducnost Evrope – odoleti i istrajati“ biti posvećen izazovima EU, kako bi nastavili da obezbeđujemo sigurno i bezbedno društvo za sve naše građane unije.\nLogar je podsetio na izjavu španskog filozofa Džordža Santajane – oni koji nisu sposobni da se prisete prošlost osuđeni su da je ponavljaju, imajući to na umu, treba da se prisetimo razgovora bivših lidera i njihovih saveta o razvoju EU i viziji zajedničke budućnosti.\nForum će biti prilika da se razgovara o aktuelnim izazovima, digitalizaciji, klimatskim promenama, ekonomskom rastu i razvoju, različitostima, zajedničkim vizijama i vrednostima, izgrađnji strateških partnerstava i transatlantska saradnja.\nEU 2021 nije ona koja je bila 2004. kada se Slovenija pridružila, reklao je Logar i podsetio da je EU od tada prošla kroz mnoge oluje, prošla je kroz ekonomsku i finansijsku krizu, Bregzit, migrantsku krizu, kvoid pandemiju.\nSada se suočavamo sa humanitarnom krizom u Avganistanu, rekao je on vreme idealističkih pogleda na EU se promenilo i nestalo, svet se dramatično promenio, informacije protiču u realnom vemenu sa jednog na drugi kraj sveta.\nNiko ne može da se šakrije od posledica, kao što su klimatske promene ma koliko bile daleko od nečije kuće, rekao je Logar.\nOptimizam proširenja iz 2004. godine, zamenjen je novim političkim realizmom ili čak i pesimizmom, rekao je on i naglasio da nam je potreba vizija znamo gde vidimo EU u budućnosti.\nIzrazio zadovoljstvo činjenicom da Forum raste u po broju učesnika i značaju potvrđujući svoje vrednosti i potencijal za rast.\nOvogodišnji skup, kako je rekao, bilo je moguće organizovati zahvaljući svima koji su odlučili da se vakcinišu kao i implementaciji digitalnog evropskog sertifikata o vakcinaciji. Dodao je da je ovo Forum koji se odžava tokom drugog slovenačkog predsedavanja EU.\nTakođe, Logar je podsetio na papu Jovana Pavla Drugog i njegove reči „Budućnost počinje danas a ne sutra“.


Od Bajerna Partizanu ni evro - Sport - Dnevni list Danas\nPočetna » Sport » Od Bajerna Partizanu ni evro\nCrno-beli u pravljenje tima za narednu sezonu kreću bez Ognjena Jaramaza\nN. M.09.06.2021. 22:24\nDao je obećanje bivšem treneru još sredinom aprila; Andrea Trinkijeri u tefteru od tada za narednu sezonu ima zapisano ime Ognjena Jaramaza, a na kraju takmičarske 2020/21. potvrđeno je da će Partizan u rekonstrukciju tima za narednu sezonu morati da krene bez ubedljivo najboljeg igrača.\nBajern je uspeo u nameri da angažuje srpskog reprezentativca i u gro plan stavi neuspeh uprave srpskog velikana da prethodno produži ugovor sa Jaramazom pošto je ovako ostao, ne samo bez sjajnog beka već i evra obeštećenja u okolnostima kada je dug povećan usled nemanja prihoda zbog pandemije.\nU sezoni prepunoj neuspeha gotovo na svim poljima: kadrovskli promašaji, loš ambijent u ekipi, smene trenera, ostanak bez trofeja – Ognjen Jaramaz se zaista isprofilisao kao apsolutni lider i verovanto jedini nosilac igre koji je zaslužio prelaznu ocenu.\nJaramaz je bio vođa kod sve trojice trenera: Šćepanović, Filipovski, Matović – kada su ispucane sve opcije na jedinici, a ekipa ostala samo sa Džošom Perkinsom kao plejmejkerom, Jaramaz se nesebično žrtvovao za tim, pristavši da ostatak takmičarske godine provede igrajući kao primarna jedinica.\nPovreda šake udaljila ga je sa parketa dobrih mesec dana, ali se nakon povratka vrlo brzo pokazao kao jedino sigurno rešenje u spoljnoj liniji i neko ko je u kontinuitetu pravio razliku na parketu.\nStatistika od nekih 12 poena po meču, uz četiri asistencije u ABA ligi, odnosno 6,6 u Superligi čak ni ne ilustruje u dovoljnoj meri značaj igre Jaramaza na rezultat Partizana u takmičarskoj 2020/21.\nPred kraj regularnog dela Jadranske lige, kao i tokom Superlige, njegove veštine u gradnji centralnog pika postale su sve bolje u meri da je sa Erikom Mikom činio vrlo produktivan tandem. Počevši od dvomeča sa zemunskom Mladošću, pa sve do serijala u tri epizode protiv Mege, Jaramaz je polovinu asistincija ostvarivao direktnim dodavanjima ka američkom centru.\nPrelaskom u Bajern, prvi put u karijeri osetiće draži, ali i teškoće evroligaških izazova.\nAndrea TrinkijeriKK Bajern MinhenKK PartizanKošarkaKošarkaški klub PartizanOgnjen Jaramaz


"Vakcinisani se mogu zaraziti" - BIGportal.ba\n29 Januara, 2021 29 Januara, 2021 0289\nDirektorka Kliničkog centra Vojvodine Edita Stokić izjavila je danas da i vakcinisani moraju biti na oprezu kao da nisu vakcinisani.\nOna je istakla da sve dok ne prime drugu dozu i ne postignu pun imunitet, vakcinisani mogu da se zaraze koronavirusom.\nOdgovarajući na pitanje novinara da li je moguće da i vakcinisana osoba dobije simptome koronavirusa, doktorka Stokić je kazala da je to moguće nakon prve doze i da zbog toga nema popuštanja u međuvremenu.\n“Ono što treba da imamo na umu, to je da, i ako je neko vakcinisan, ne sme da popusti u merama zaštite i da sebe smatra već dovoljno imunizovanim, jer je moguće da u međuvremenu, do postizanja potpune odbrane organizma, dođe i do zaražvanja”, rekla je doktorka Stokić.\nGovoreći o reakcijama nakon primljene vakcine, doktorka Stokić je navela da su uglavnom lokalne – bol u ruci, slabost, malaksalost, temperatura, ali da nisu razlog za javljanje kod lekara.\nIstiče da je u KC Vojvodine kod jedne medicinske sestre zabeležena alergijska reakcija.\nDobio sam garancije da će iz Rusije za Srpsku stići 100.000 doza


Tanjug | 22. 09. 2017 - 14:17h\nU Nemačkoj će u nedelju biti održani parlamentarni izbori na kojima je gotovo izvesno da će najviše glasova dobiti partija kancelarke Angele Merkel, ali je glavno pitanje da li će koaliciju formirati sa sadašnjim partnerima, socijaldemokratama, ili će vladu praviti s manjim partijama.\nU Bundestag će prvi put verovatno ući i evroskeptična, antiimigrantska partija Alternativa za Nemačku (AfD), koja prema anketama ima podršku između 10 i 12 odsto birača.\nNajveća neizvesnost je da li će CDU i SPD, dve najveće partije koje su zajedno formirale vladu 2013, ostati u "velikoj koaliciji", ili će Merkel u novu vladu pozvati liberalnu partiju Slobodne demokrate (FDP) ili Zelene. FDP prema anketama ima podršku 9,5 odsto birača, a Zeleni 7,5 odsto.\nMalo je verovatno da će posle izbora koaliciju formirati SPD, Zeleni i levičarska partija Linke. Manjinska vlada bi bila neuobičajena za nemačku politiku, ali ni ta mogućnost nije isključena.\nAmerički institut za strategijske prognoze Stratfor ocenjuje da će Merkelini konzervativci i Šulcove socijaldemokrate pokušati da izbegnu "veliku koaliciju", što znači da će manje partije imati veliku ulogu u formiranju naredne vlade.\nZa razliku od nedavnih izbora u Francuskoj i Holandiji, malo je verovatno da će u vladu ući evroskeptici i nacionalisti, pošto je većina partija isključila saradnju s AfD.\nStratfor dodaje da će rezultat izbora verovatno biti jedan od najpodeljenijih parlamenata koji je Nemačka imala proteklih više decenija.\nIzvestan je ulazak desničarske partije, čija je popularnost znatno porasla zbog straha od migranata i terorističkih pretnji. Za četiri godine postojanja, AfD je ušla u 13 od 16 parlamenata nemačkih pokrajina, kao i u Evropski parlament. Ipak, posle početnog zaleta, AfD je delimično izgubila podršku, navodi Dojče vele.\nStratfor navodi da će od sastava nove vlade zavisiti i pregovori o reformi Evropske unije, u kojima će Nemačka kao najjača evropska ekonomija imati značajnu ulogu.\nKada je u pitanju Bregzit, stav nove nemačke vlade, bez obzira na sastav, verovatno se neće promeniti.\nVeća je verovatnoća da će vlada pod vođstvom CDU povećati izdvajanja za odbranu u skladu sa ciljem NATO-a da vojni budžet bude dva odsto bruto-domaćeg proizvoda, nego ako vladu formira SPD.\nNa unutrašnjem planu, jaka ekonomija, snažno poverenje i niska nezaposlenost na strani su Angele Merkel. S druge strane, kancelarka je bila na meti kritika 2015. posle odluke da otvori vrata migrantima i izbeglicama, a pitanja imigracije i nacionalne bezbednosti bila su među najvažnijim tokom izborne kampanje.\nMerkel i Šulc, kao i većina drugih partijskih lidera, protiv su postavljanja ograničenja broja migranata koji mogu da uđu u Nemačku na godišnjem nivou, ali je sestrinska partija CDU iz Bavarske, Hrišćansko-socijalna unija za ograničenje na 200.000 tražilaca azila.\nEvroskeptična AfD je za potpuno zatvaranje granica za migrante i deportaciju migranata kojima nije odobren azil.\nU nedelju će 61,5 miliona Nemaca s pravom glasa birati 598 poslanika donjeg doma parlamenta.\nBirači na jednom delu listića glasaju za političku partiju i na taj način se proporcionalnim sistemom bira polovina poslanika. Na drugom delu glasaju za okružne predstavnike, koji se biraju većinskim sistemom. Svaki kandidat koji osvoji najviše glasova u jednoj od 299 biračkih jedinica dobija mesto u parlamentu.\nBirališta će u nedelju biti otvorena od 8.00 do 18.00, a rezultati se očekuju u nedelju uveče ili ponedeljak ujutru.\nBEZ VELIKE KOALICIJE "Blic" u Nemačkoj:…\nNemačka je rekla svoje: Posle prebrojavanja oko 90 odsto glasova izvesno je da je koalicija CDU/CSU oko Angele Merkel osvojila najviše glasova, ali ipak manje…\nNI ANGELA NI ŠULC Da li će neko od njih biti…\nGotovo sigurna pobeda Angele Merkel i drugo mesto za Martina Šulca, preostalim partijama koje učestvuju na izborima ostavljaju grčevitu borbu za treće…\nMože li Merkel da izdrži još četiri godine ili…\nAngela Merkel, ukoliko uspe da sastavi novu vladu, imaće četvrti rekordni mandat kancelara Nemačke, što će biti posledica njene dobro vođene politike i…\nPovezane teme: Nemački izbori 2017


Sony SmartWatch 3 u "čeličnoj" verziji - LookerWeekly.com magazin\nSony SmartWatch 3 u “čeličnoj” verziji\n· 06/01/2015 ·1 min read\nNakon početka partnerstva sa kompanijom Google prošle jeseni, SmartWatch 3 je poslednja generacija Sony “SmartWatch” uređaja, od nerđajućeg čelika koji će globalno biti dostupan od sledećeg meseca.\nSmartWatch 3 od prelepog nerđajućeg čelika odlično se uklapa u vanvremensku estetiku za premijum izgled i osećaj. Poseduje 1,6-inčni 320×320 TFT LCD transflektivni ekran za vidljivost pri jakom svetlu, i vodootporan je sa rejtinogm IP68 – puni se preko standardnog microUSB porta.\nGolfshot i iFit su prva dva developera/programera koji već stvaraju Andorid Wear iskustvo sa samostalnim mogućnostima koje SmartWatch 3 poseduje,– od januara, svaki SmartWatch 3 korisnik će imati ekskluzivni pristupm premijum Golfshot i iFit aplikacijma pravo iz kutije. Golfshot i iFit timovi već rade na stvaranju novog Android Wear iskustva sa Smartwatch 3 samostalnim opcijama, sa performansama koje će podjednako pratiti tok trčanja i trasu, koje će funkcionisati samostalno. Od januara, svaki korisnik SmartWatch 3 će imati ekskluzivan pristum premium Golfshot i iFit aplikacijama.\nPrivatni multimedijalni doživljaj je stvarnost\n68. sezona Ansambla KOLO


Policija čuva aerodrom u Hongkongu\nIzvor: RTS, 22.Sep.2019, 07:37\nHonkoška policija zauzela je pozicije na glavnoj železničkoj stanici na putu ka aerodromu, kako bi sprečila da antivladini demonstranti ponovo ugroze vazdušni saobraćaj, nakon nasilnih sukoba na ulicama te teritorije pod vlašću Kine protekle noći, prenosi Rojters.\nAerodrom je već bio na meti demonstranata koji su blokirali salu za dolaske, prilazne hodnike, palili vatre na ulicama obližnjeg grada >> Pročitaj celu vest na sajtu RTS << Tung Čung i razbili tamošnju stanicu metroa.\nDemonstranti u Hongkongu zapalili su juče kinesku zastavu, a policija je upotrebila suzavac kako bi ih rasterala.\nPolicija je optužila pojedine od demonstranata da su bacali Molotovljeve koktele nakon marša više od hiljadu njih u Tuen Munu, distriktu na severozapadu grada, preneo je AP.\nDemonstranti su prešli oko dva kilometra od igrališta do zgrade vlade.\nProtest je bio relativno mali u odnosu na prethodne demnostracije koje se održavaju svakog vikenda od juna meseca.\nHongkong: Nasilje na ulicama tokom noći; policija brani vazdušni saobraćaj\nIzvor: B92, 22.Sep.2019\nHonkoška policija zauzela je pozicije na glavnoj železničkoj stanici ka aerodromu, kako bi sprečila da anti-vladini demonstranti ponovo ugroze avio-saobraćaj...Zauzela je pozicije nakon nasilnih sukoba na ulicama te teritorije pod vlašću Kine protekle noći, prenosi Rojters...Aerodrom je već...\nIzvor: VOA, 22.Sep.2019\nDemonstranti u Hong Kongu demolirali su stanicu metroa i upali u tržni centar u naselju Ša Tin, gde su razbijali izloge i išarali sprejevima a zatim iscepali kinesku zastavu, tokom još jednog vikenda pro-demokratskih demonstracija. U tržnom centru Nju Taun Plaza u nedelju su se okupile hiljade...


Brazil: Kineska vakcina efikasna 50,4 odsto\nTanjug 13. januara 2021. 07:47\nSAO PAULO – Prema najnovijim rezultatima koje su objavili istraživači u brazilskim kliničkim ispitivanjima , utvrđeno je da je vakcina protiv Covid 19 „ KoronaVak“ , koju je razvio kineski „Sinovak“ efikasna u 50,4 odsto slučajeva.\nTo pokazuje znatno manju uspešnost vakcine od prethodnih podataka, jedva preko 50 odsto potrebnih za regulatorno odobrenje, prenosi BBC.\nProšle nedelje istraživači sa Instituta Butantan, koji je sprovodio ispitivanja u Brazilu, objavili su da je ova vakcina imala 78 odsto efikasnosti u odnosu na „blage do teške“ slučajeve Covid-19. Ali u utorak su otkrili da u izračunavanje ovog procenta nisu uključeni podaci iz grupe „vrlo blagih infekcija“, među onima koji su razvili bolest a primili su vakcinu, i koji nisu zahtevali lekarsku pomoć.\nSa uključivanjem ovih podataka, stopa efikasnosti sada iznosi 50,4 odsto , rekli su istraživači.\nAli Butantan je naglasio da je vakcina 78 odsto efikasna u sprečavanju blažih slučajeva kojima je bilo potrebno lečenje i 100 odsto efikasna u sprečavanju umerenih do ozbiljnih slučajeva.\nTurski istraživači su prošlog meseca rekli da je vakcina KoronaVak bila efikasna 91,25 odsto , dok je Indonezija, koja je u sredu počela svoj program masovne vakcinacije, rekla da je efikasna 65,3 odsto.\nKineska vakcina je , uz onu proizvođača AstraZeneka , druga koju brazilski regulator trenutno razmatra za odobrenje, a nekoliko zemalja, uključujući Indoneziju, Tursku i Singapur, naručilo je ovu vakcinu, navodi BBC.\nPeskov: Sastanak Putina i Bajdena nije trenutno na dnevnom…


U Sarajevu preminuo Jovan Divjak - NTV Arena Bijeljina\nBivši general takozvane Armije BiH Jovan Divjak umro je danas u Sarajevu u 84. godini, prenose federalni mediji.\nDivjak je rođen u Beogradu. Završio je Vojnu akademiju, kurs za komandanta bataljona, Komandno-štabnu akademiju i Ratnu školu, kao i Štabnu školu francuske vojske.\nU Sarajevu je bio predavač u Vojnoj školi, gdje ga je zatekao rat na dužnosti oficira u štabu takozvane Teritorijalne odbrane BiH, a ubrzo je postao brigadni general takozvane Armije BiH i pomoćnik načelnika.\nVojni sud JNA ga je osudio 1991. godine na devet mjeseci zatvora zbog izdavanja oružja takozvanoj Teritorijalnoj odbrani BiH, nakon čega napušta JNA i pridružuje se takozvanoj Armiji BiH.\nDivjak je bio jedan od osumnjičenih od MUP-a Republike Srpske za napad 3. maja 1992. godine na kolonu JNA u Dobrovoljačkoj ulici u Sarajevu. U napadima paravojnih muslimanskih naoružanih formacija na kolonu JNA koja se 2. i 3. maja 1992. godine mirno povlačila ubijena su 42 pripadnika JNA, dok je 71 ranjen, a 207 zarobljen.\nTags: bih, fbih, jovan divjak, rs, zemlja\n“Položaj djece sa poteškoćama u razvoju” /VIDEO/\nSvjetlosni reflektori za sprečavanje stradanja divljači u saobraćaju


Važnost uvođenja plodoreda - Glas Podrinja\nSvedoci smo ubrzanog devastiranja zemljišta, koje se kao bumerang vraća poljoprivrednom proizvođaču kroz loš prinos i kvalitet na kraju poljoprivredne vegetacione sezone. Možemo tražiti milion razloga, i kao takve nabrojane čini nam se da su svi pođednako doprineli narušavanju kavaliteta zemljišta koje za posledicu imaju već rečeno.\nJedan od čini nam se najvažnijih razloga je poštovanje plodoreda, koje možemo svrstati u one razloge uvođenja koje zovemo organizaciono-tehnički i ekonomski. O čemu moramo voditi računa:\nIzbor preduseva mora imati vremensku distancu ili razmak između žetve prethodnog i setve narednog useva, a razlog je blagovremeno izvođenje svih potrebnih agrotehničkih operacija ali da naravno to ne bude setva u monokulturi. Pored štetnosti monokulture, za posledicu ima takođe neplansko iskorišćavanje mašinskog parka gde se može pojaviti nedostatak agregata za obradu, jer se povećavaju površine gde su za obradu potrebni isti agregati.\nEkonomski razlozi poštovanja plodoreda je stabilnost proizvodnje, izbegavajući pojavu bolesti i štetočina sa jedne strane a sa druge obezbeđujući redovnu pojavu na tržištu i naplatu kroz proizvodnju tokom cele godine bez gubitaka u smislu vremenske neiskorišćenosti zemljišne površine.Dakle, ovakvim pristupom i poštovanjem plodoreda izbegavamo i mogućnost nanošenja štete usled vremenskih nepogoda, jer se vegetacija različitih kultura odvija u različitim vremenskim periodima.\nZaštitite svoje useve na vreme\nZastoj u rastu i promena boje\nŠljivovica srpski brend


Standard za upravljanje kriznim situacijama | Quality Cert Serbia\nStandard za upravljanje kriznim situacijama\nDa bi se umanjio uticaj katastrofa, terorističkih napada i drugih velikih incidenata Međunarodna organizacija za standardizaciju (ISO) donela je i publikovala novi standard za upravljanje kriznim situacijama i reagovanje na incidente.\nISO 22320:2011, Društvena bezbednost – Upravljanje kriznim situacijama – Zahtevi, će pomoći da se sačuvaju mnogi životi, ublaže nastale povrede i oštećenja i obezbedi kontinuitet u zadovoljenju osnovnih potreba kao što su hitna medicinska pomoć, spasilačke službe, snabdevanje vodom i hranom kao i isporuka električne energije i drugih goriva.\nOdgovor na nastale incidente može uključivati sve strukture, bilo privatne ili javne koji mogu raditi na internacionalnom, regionalnom i nacionalnom nivou. Standardizovano međunarodno uputstvo je neophodno kako bi se sve akcije koordinirale na adekvatan i efetivan način. ISO 22320 je neprocenjiv alat koji može koristiti svaka organizacija kako bi poboljšala svoje sposobnosti da upravlja aktivnostima u svakoj kriznoj situaciji. Takođe, standard je primenljiv za sve vrste organizacija, bez obzira na vrstu delatnosti i veličinu.\nStandard ISO 22320 sublimira sve najbolje prakse za uspostavljanje kontrole nad svim aspektima organizacije, od procedura, podrške u donošenju odluka, sledljivosti operacija i upravljanja infomacijama. Međudelovanje svih organizacija koje su deo krizne situacije je od ključnog značaja za uspešno reagovanje na nastalu kriznu situaciju. Ovaj standard takođe pomaže da se obezbede pravovremene, relevantne i tačne operativne informacije koje proizilaze iz procesa, sistema rada, prikupljanja podataka i upravljanja organizacijom. Važan deo ovog standarda je i uspostavljanje baze za koordinaciju i saradnju, obezbeđujući time da se eliminišu svi mogući nesporazumi i konflikti onih koji učestvuju u kriznoj situaciji. Samim tim se obezbeđuje i bolja iskorišćenost svih raspoloživih sredstava u tom trenutku.\nPored njegovih brojnih koristi, ovaj standard ističe i značaj informacionih i komunikacionih zahteva, koji podstiču inovativnost u razvoju alata kojima se maksimizuje interaktivnosti i komunikacija, što u upravljanju kriznim situacijama može biti ključni element za uspeh ili neuspeh.\nOvaj standard, ohrabruje ravnopravno učešće svih delova zajednice u kreiranju aktivnosti u kriznim situacijama i time omogućava da su te akcije prihvatljive i sa aspekta potreba stanovništva i sa aspekta njihove kulturne baštine.


Partizan neočekivano lako slavio protiv Repešine Cedevite\nNadahnuti Saša Pavlović\nU derbiju 16. kola regionalne košarkaške ABA lige Cedevita je poražena u Beogradu od Partizana 64-76 (7-16, 17-23, 20-21, 20-16)...\n04.01.2015 @ 19:12\nPartizan je otvorio utakmicu serijom 12-0 i više nije ispuštao prednost do kraja dvoboja. Najefikasniji igrač u pobjedničkim redovima bio je Saša Pavlović sa 19 koševa, dok je Mihajlo Andrić dodao 14 koševa. Kod Cedevite najbolji su bili Miro Bilan s 20 i Luka Babić s 14 koševa.\nU prvom ovosezonskom srazu između Cedevite i Partizana Zagrepčani su u 3. kolu u Domu sportova uvjerljivo svladali sa 70-50. Partizan je u Beogradu uzvratio, ali nije uspio nadoknaditi minus 20 koševa iz Zagreba što bi mu donijelo bolji međusobni omjer.


Država ćutanjem poručuje da može da se gradi gde god, bez dozvole | Insajder\nFoto: Insajder / Gradnja bez dozvole, ilustracija\nPrimer investitorke Snežane Mitković koja bez ikakvih posledica na Pančićevom vrhu na Kopaoniku gradi nelegalno zdanje, samo je jedan u nizu primera da u državi Srbiji zakoni ne važe za sve i da u postojećem sistemu postoje privilegovani.\nNa tom spisku su sinovi bivšeg predsednika Tomislava Nikolića, koji su izgradili nelegalne kuće na Savskom nasipu na Novom Beogradu, gde je bez građevinske dozvole takođe gradio i sin bivšeg ministra Milana Bačevića. Mimo zakona, bez potrebnih dozvola, nadograđeno je i oko 700 kvadrata na zgradi Islamske zajednice u Novom Pazaru, čiji je osnivač narodni poslanik Muamer Zukorlić.\nSvi oni su gradili mimo zakona, a njihovi nelegalni objekti nisu srušeni iz istih razloga i uz slične izgovore, kao i u slučaju Snežane Mitković koja je bespravno izgradila objekat od preko 1.000 kvadrata na Pančićevom vrhu, u Nacionalnom parku i zoni vojne nadležnosti.\nDve vikendice sinova Tomislava Nikolića na novobeogradskom Savskom nasipu izgrađene su pre donošenja poslednjeg Zakona o ozakonjenju 2014, ali i po starim i po novim propisima, ti objekti ne mogu biti legalizovani jer se nalaze u zaštićenoj zoni vodotoka.\nUprkos tome, Nikolići su iskoristili mogućnost i neposredno pre usvajanja ovog Zakona, u istom danu podneli zahteve za legalizaciju ili konverziju zemljišta.\nIako je u ovom slučaju sve jasno jer nije moguće legalizovati objekte u toj zoni, Sekretarijat za legalizaciju grada Beograda do danas nije doneo rešenje o zahtevu Nikolića za legalizaciju vikendica. Bez tog rešenja, nadležni u opštini Novi Beograd tvrde da ne mogu da ruše vikendice.\nS druge strane, u Novom Pazaru je aktuelna vlast je bez ustezanja i proceduralnih izgovora, javno suspendovala zakon.\nNelegalnu gradnju u Novom Pazaru gde je na Fakultetu za Islamske studije 2016. dograđeno oko 700 kvadratnih metara bez građevinske dozvole niko nije mogao da zaustavi. Za to nisu bila dovoljna ni rešenja lokalne građevinske inspekcije o zatvaranju gradilišta, uklanjanju objekta, zahtevi policiji za asinstenciju, krivične prijave...\nU slučaj bespravne gradnje u Novom Pazaru se na kraju uključio i tadašni premijer Aleksandar Vučić koji je javno Muamera Zukorlića kao osnivača FIS-a amnestirao od zakonske odgovornosti. On je rekao da neće rušiti tu nelegalno izgrađenu imovinu uz objašnjenje da ne želi nikakave sukobe u Sandžaku, već da će pokušati da se to reši razgovorom i mirnim putem. Tako je praktično poručio da bi insistiranje na primeni zakona dovelo do sukoba.\nSudeći prema dešavanjima čiji smo svedoci već mesecima, na Pančićevom vrhu na Kopaoniku takođe ne važe zakoni Srbije. Tok izgradnje bespravnog objekta od oko 1.000 kvadrata , od udaranja temelja pa do otvaranja restorana, s javnošću su paralelno, ali nemo, pratile i državne institucije. Prvi put kada je obelodanjena bespravna gradnja na Pančićevom vrhu, objekat je bio tek u izgradnji. Od kraja novembra 2017. do danas, nadležne institucije na čelu sa Ministarstvom građevinarstva, dozvolile su Snežani Mitković, da uspešno privede kraju radove i otvori restoran u jeku zimske sezone. Za ta tri meseca više puta je prekršila zakon, bez ikakvih posledica.


kobi brajant poginuo novak djokovic najbolji teniser na svetu\nFoto: EPA/Lukas Coch / Tanjug/AP\nCela planeta divila se iz godine u godinu maestralnim partijama košarkaša Los Anđeles Lejkersa, a posebno su ga voleli u Srbiji, jer je u više navrata umeo da pokaže najiskrenije simpatije.\nBrajant je naročito voleo i cenio Novaka, za kojeg je isticao da je jedinstven i da je u razgovorima sa njim "mnogo naučio o sportu, načinu zdravog života i fizičkoj pripremi", po kojoj je Đoković jedinstven.\nKobi Brajant je oduševio srpske navijače i ljubitelje Novaka Đokovića i na poslednjem US Openu, gde je bio specijalni gost u studiju.\nNa pitanje voditeljke koje je glasilo "Rafa, Rodžer ili Novak?", Kobi je odgovorio:\n- Znate, oni su sveto trojstvo tenisa, ali Novak je moj čovek - bez razmišljanja je rekao petostruki NBA šampion.\n- Mnogo je pripreme potrebno i analize meča, pogotovo protiv bržih i mlađih rivala. Pratiti tendencije, tako da se možeš pripremiti za ono što dolazi. Novak i ja smo mnogo o tome pričali, jer je on u fazi da fizički više nije na nivou na kojem je bio i sada radi na tome da se prilagodi na igru u fazi kada njegovo telo više nije kao nekad - govorio je tada Brajant.